sagorsarker/bangla-wikipedia huggingface dataset:
১০০% আরাবিকা

১০০% আরবিয়া (১৯৯৭) একটি ফরাসি কৌতুকধর্মী চলচ্চিত্র। এটি পরিচালনা করেছেন এবং এতে অভিনয় করেছেন খালেদ ও চেব মামি।
চলচ্চিত্রটি প্যারিসের উপকণ্ঠে দারিদ্র্যপীড়িত, বস্তি এলাকায় ধারণ করা হয়। আলজেরিয়ার অভিবাসীরা, যাদের অনেকেই অবৈধভাবে ফ্রান্সে রয়েছে, তাদের কারণে এই জায়গাটি "১০০%আরাবিকা" ডাকনাম অর্জন করেছে। এটি একটি রুক্ষ এলাকা যেখানে - অপরাধ ব্যাপকভাবে ছড়িয়ে পড়েছে, কিশোর অপরাধীদের দল রাস্তায় ঘুরে বেড়ায় এবং পুলিশ এই এলাকায় টহল দিতে ভয় পায়। এইসময় এলাকার বাইরে থাকা মেয়র সিদ্ধান্ত নেন যে তিনি এলাকায় শৃঙ্খলা ফিরিয়ে আনতে চান, তখন তিনি স্থানীয় মসজিদের ইমাম স্লিমানেকে ভর্তুকি প্রদান করেন। যদি স্লিমানে মানুষকে এই রাস্তা থেকে সরিয়ে আনতে পারে তবে মেয়র অর্থ প্রদান চালিয়ে যাবেন। শীঘ্রই ১০০%আরবিকা বাইওয়ে প্রায় শান্তিপূর্ণ এলাকায় পরিনত হয় তবে এই এইসময় একটি রাই গ্যাং তৈরি হয় যারা আশেপাশে অশান্তির ঝড় তোলার চেষ্টা করে।
দয়া নায়ক

দয়া নায়ক মুম্বাই পুলিশের একজন ভারতীয় পুলিশ ইন্সপেক্টর। তিনি ১৯৮৫ সালে মুম্বাই পুলিশে যোগ দেন, এবং ১৯৯০-এর দশকের শেষের দিকে এনকাউন্টার-বিশেষজ্ঞ হিসাবে খ্যাতি অর্জন করেন। ডিটেকশন ইউনিটের সদস্য হিসেবে তিনি মুম্বাই আন্ডারওয়ার্ল্ডের ৮০ জনেরও বেশি দুর্বৃত্তদের গুলি করে হত্যা করেন। ২০০৬ সালে, একজন সাংবাদিকের দেওয়া তথ্য অনুযায়ী যোগসূত্র এবং অসামঞ্জস্যপূর্ণ আয়ের অভিযোগের ভিত্তিতে তাকে সাময়িকভাবে বরখাস্ত করা হয়। দুর্নীতি দমন ব্যুরো তার বিরুদ্ধে কোন প্রমাণ খুঁজে পায়নি, এবং তাকে পুনর্বহাল করা হয়।
দয়া নায়ক ইয়েনহোল গ্রামে উদুপি জেলার একটি দরিদ্র পরিবারের জন্মগ্রহণ করেন| তার পিতামহ দ্বারা নির্মিত একটি কন্নড়-মাঝারি স্কুলে সপ্তম শ্রেণি পর্যন্ত পড়াশোনা করেছিলেন। ১৯৭৯ সালে, তার বাবা তাকে পরিবারের সাহায্য করার জন্য কিছু অর্থ উপার্জন করতে বলায় তিনি মুম্বাই চলে আসেন। তারপর তিনি হোটেলের একটি ক্যান্টিনে কাজ করতেন, হোটেলের বারান্দায় ঘুমাতেন। তিনি কাজ করার সময় তার শিক্ষাজীবন অব্যাহত রেখেছিলেন, এবং 8 বছর পরে সিইএস কলেজ থেকে স্নাতক ডিগ্রি অর্জন করেন।পুলিশের চাকরি না পাওয়া পর্যন্ত তিনি হোটেলে কাজ করতেন।
তারং এনার্জি

তারং এনার্জি ছিল অস্ট্রেলিয়ার একটি বিদ্যুৎ উৎপাদনকারী সংস্থা। এটি ছিল সম্পূর্ণরূপে কুইন্সল্যান্ড সরকারের মালিকানাধীন। ২০১০ সালে রাজ্যের বিদ্যুৎ খাতের কুইন্সল্যান্ডের কোষাধ্যক্ষের এক পর্যালোচনা পরে, ২০১১ সালের ১ জুলাই তারং এনার্জির সম্পদ স্ট্যানওয়েল কর্পোরেশন এবং সিএস এনার্জির মধ্যে ভাগ করে দেয়া হয়। সত্তা হিসাবে তারং এনার্জি স্ট্যানওয়েল কর্পোরেশনের সহায়ক সংস্থা হয়ে ওঠে। খরচ বাঁচাতে এমনটা করা হয়েছিল।
ভিক্টর চার্চিল

ভিক্টর চার্চিল একজন অস্ট্রেলীয় কসাইখানা। এটি ভিক্টর চার্চিল কর্তৃক নিউ সাউথ ওয়েলসের উলাহরায় ১৮৭৬ সালে প্রতিষ্ঠিত হয়েছিল এবং এটি অস্ট্রেলিয়ার সবচেয়ে পুরনো চালমান কসাইয়ের দোকান।
ফাতিমা (২০১৫-এর চলচ্চিত্র)

ফাতিমা ফিলিপ ফকন পরিচালিত ২০১৫ সালের একটি ফরাসি-কানাডিয়ান নাট্য চলচ্চিত্র। এটি ২০১৫ সালের কান চলচ্চিত্র উৎসবে পরিচালকদের পাক্ষিকদণ্ড বিভাগে প্রদর্শিত হয়েছিল। ডিসেম্বর ২০১৫ সালে এটি সেরা চলচ্চিত্রের জন্য প্রিক্স লুই-ডেলুক পুরস্কার জিতেছিল। এটি ৪১ তম সিজার পুরস্কারে চারটি মনোনয়ন পেয়েছে এবং সেরা চলচ্চিত্র, সর্বাধিক প্রতিশ্রুতিবদ্ধ অভিনেত্রী এবং সেরা অভিযোজন বিভাগে পুরস্কার জিতেছে।
পর্যালোচনার সমষ্টিগত ওয়েবসাইট রটেন টম্যাটোসে, চলচ্চিত্রটি ২৫ টি পর্যালোচনার ভিত্তিতে ৮৪% গড় অনুমোদনের রেটিং এবং ৬.৮/১০ গড় রেটিং পেয়েছে। মেটাক্রিটিকে, ৯ জন সমালোচকদের পর্যালোচনার উপর ভিত্তি করে চলচ্চিত্রটি গড়ে ১০০ এর মধ্যে ৬৯ স্কোর করেছে, যা "সাধারণভাবে অনুকূল পর্যালোচনা" নির্দেশ করে।
কে.পথিকা যশিনী

কে প্রিকিতা যশিনী (হৃতিকা যশিনী)হলেন প্রথম মহিলা যিনি ভারতের প্রথম মহিলা পুলিশ অফিসার। তিনি ভারতের তামিলনাড়ুতে প্রথম ট্রান্স ওম্যান সাব-ইন্সপেক্টর হন।
হৃতিকা যশিনী জন্মগ্রহণ করেন তামিলনাড়ুতে।তার শৈশব খুব কঠিন ছিল। তিনি কম্পিউটার অ্যাপ্লিকেশনে স্নাতক সম্পন্ন করেন।
২০১২ সালে, তিনি চেন্নাই পালিয়ে যান।
অর্চনা রামসুন্দরম

অর্চনা রামসুন্দরম (জন্ম ১ অক্টোবর ১৯৫৭) একজন অবসরপ্রাপ্ত ভারতীয় পুলিশ কর্মকর্তা যিনি তামিলনাড়ু পুলিশের সদস্য ছিলেন। তিনি ২০১৮ সালে অবসর গ্রহণের আগ পর্যন্ত ৩৭ বছর ভারতীয় পুলিশ সার্ভিসে (আইপিএস) দায়িত্ব পালন করেছিলেন এবং উল্লেখযোগ্যভাবে ভারতের প্রথম মহিলা পুলিশ অফিসার যিনি কেন্দ্রীয় আধাসামরিক বাহিনীর নেতৃত্ব দিয়েছিলেন। তার স্বামী রামাসুন্দরম ২০১১ সাল পর্যন্ত তামিলনাড়ু রাজ্যে একজন সিনিয়র স্টেট আইএএস অফিসার হিসেবে দায়িত্ব পালন করেন।
রাজস্থান বিশ্ববিদ্যালয় থেকে অর্থনীতিতে স্নাতক নেওয়ার পরে তিনি পুলিশ অফিসার হিসাবে তার কর্মজীবন চালিয়েছিলেন। তিনি ১৯৮০ সালে ভারতীয় পুলিশ সার্ভিসে যোগ দিয়েছিলেন এবং একমাত্র মহিলা কর্মকর্তা ছিলেন। ১৯৮৯ সালে তিনি ইউনিভার্সিটি অফ সাউদার্ন ক্যালিফোর্নিয়া থেকে অপরাধবিদ্যায় মাস্টার অফ সায়েন্স সম্পন্ন করেন। ১৯৯৫ সালে তিনি রাষ্ট্রপতি পদক লাভ করেন।
২০১৪ সালের মে মাসে, তিনি অতিরিক্ত পরিচালক হিসাবে সিবিআইতে যোগ দেন এবং ভারতের প্রথম মহিলা কর্মকর্তা যিনি কেন্দ্রীয় তদন্ত ব্যুরোতে অতিরিক্ত পরিচালক হিসাবে অন্তর্ভুক্ত হন। অবৈধ নিয়োগ হিসেবে বিবেচনা করে সুপ্রিম কোর্ট তার নিয়োগকে আইনগতভাবে চ্যালেঞ্জ জানায় এবং সুপ্রিম কোর্ট অর্চনার নিয়োগের বিরুদ্ধে রায় দেয়। তামিলনাড়ু সরকার তাকে ডিজিপি পদ থেকে বরখাস্ত করে।
২০১৬ সালের ৩ ফেব্রুয়ারি তিনি সশস্ত্র সীমা বালের মহাপরিচালক হিসেবে নিযুক্ত হন এবং তিনিই প্রথম মহিলা পুলিশ কর্মকর্তা যিনি আনুষ্ঠানিকভাবে আধাসামরিক বাহিনীর নেতৃত্ব দেওয়ার জন্য নিযুক্ত হন। জুলাই, ২০১৮ সালে অর্চনার পরিবর্তে রজনী কান্ত মিশ্রকে সশস্ত্র সীমা বল বিভাগের নতুন মহাপরিচালক হিসেবে নিযুক্ত করা হয়। অর্চনা ২০১৮ সালে আইপিএস থেকে অবসর নেন।
ডি. রূপা

রূপা দিবাকর মৌদগিল, যিনি সাধারণত ডি রূপা নামে পরিচিত, একজন ভারতীয় পুলিশ (আইপিএস) কর্মকর্তা যিনি বেঙ্গালুরুর বর্তমান পুলিশের মহাপরিদর্শক। 
এছাড়াও তিনি অতিরিক্ত কমান্ড্যান্ট জেনারেল, হোমগার্ড এবং সিভিল ডিফেন্সের এক্স-অফিসের অতিরিক্ত পরিচালক, ট্রাফিক ও সড়ক নিরাপত্তা কমিশনার এবং কর্ণাটকের কারা বিভাগের উপ মহাপরিদর্শক হিসেবেনিযুক্ত ছিলেন।তিনি ভারতে টিইডিএক্স সম্মেলনে বিভিন্ন আলোচনা করেছেন এবং আইপিএস কর্মকর্তাদের মধ্যে জনপ্রিয় মুখ। তিনি কন্নড় সিনেমাহলে একজন প্লেব্যাক গায়িকা এবং কন্নড় চলচ্চিত্র বায়ালাতাদা ভীমান্নার জন্য একটি গান গেয়েছেন, যার প্রধান চরিত্রে রবিচন্দ্রন অভিনয় করেছেন।
ডি রূপা, দাভানাগেরে জন্মগ্রহণ করেন। তার বাবা জে এস দিবাকর, একজন অবসরপ্রাপ্ত প্রকৌশলী এবং মা হেমাবতী। তার এক ছোট বোন রোহিনী দিবাকর আছেন, যিনি ২০০৮ ব্যাচের আইআরএস অফিসার এবং তিনি যুগ্ম আয়কর কমিশনার হিসেবে নিযুক্ত। রোহিনী এনসিসি ক্যাডেটও ছিলেন।
তিনি কুভেম্পু বিশ্ববিদ্যালয় কর্ণাটক থেকে স্বর্ণপদক নিয়ে স্নাতক এবং ব্যাঙ্গালোর বিশ্ববিদ্যালয় থেকে মনোবিজ্ঞানে স্নাতকোত্তর এমএ সম্পন্ন করেন। রূপা হিন্দুস্তানি শাস্ত্রীয় সঙ্গীত এবং প্রশিক্ষিত ভরতনাট্যম নৃত্যশিল্পীর সাথে সুদক্ষ। সম্প্রতি তিনি ২০১৮ সালের আন্তর্জাতিক নারী দিবসে একটি মিউজিক ভিডিও প্রকাশ করেছেন নারীদের অনুপ্রাণিত করার জন্য।২০০৩ সালে তিনি আইআইটি বম্বের প্রাক্তন ছাত্র এবং বর্তমানে আইএএস অফিসার মুনিশ মৌদগিলকে বিয়ে করেন। তাদের দুটি সন্তান অনাঘা এবং রোশিল ।
রূপা ২০ সালে অল-ইন্ডিয়া র ্যাঙ্ক ৪৩ নিয়ে ইউপিএসসি পরীক্ষায় উত্তীর্ণ হন। তিনি হায়দ্রাবাদের সর্দার বল্লভভাই প্যাটেল জাতীয় পুলিশ একাডেমিতে প্রশিক্ষণ গ্রহণ করেন, যেখানে তিনি তার ব্যাচে ৫ম স্থান অধিকার করেন এবং কর্ণাটক ক্যাডারে বরাদ্দ করা হয়।
প্রশিক্ষণের পরপরই রূপাকে উত্তর কর্ণাটকের ধারওয়াড় জেলায় পুলিশ সুপার (এসপি) হিসেবে নিযুক্ত করা হয়। তিনি বেঙ্গালুরুতে যাওয়ার আগে গাদাগ জেলা, বিদার এবং অবশেষে ইয়াদগির জেলায় এসপি হিসেবেও দায়িত্ব পালন করেছিলেন।
তিনি ২০১৬ সালে মেধাবী পরিষেবার জন্য রাষ্ট্রপতির কাছ থেকে পুলিশ পদক পেয়েছেন।
আফজাল রহমান খান

আফজাল রহমান খান (১৯২১-২০০৫) পাকিস্তান নৌবাহিনীর একজন অ্যাডমিরাল ছিলেন যিনি আইয়ুব খানের শাসনামলে ১৯৫৯ সাল থেকে ১৯৬৬ সাল পর্যন্ত পাকিস্তান নৌবাহিনী প্রধান হিসেবে দায়িত্ব পালন করেন।
নৌবাহিনী থেকে অবসর নেবার পর আফজাল আইয়ুব প্রশাসনে পাকিস্তানের প্রতিরক্ষা মন্ত্রী এবং স্বরাষ্ট্র মন্ত্রী হিসেবে কাজ করেছিলেন, ১৯৬৯ সালে জেনারেল ইয়াহিয়া খান সামরিক আইন জারী করলে আফজাল রহমান খান সরকারি কর্মের দায়িত্বের মেয়াদ পূর্ণ করেন। ব্রিটিশ ভারতীয় রাজকীয় নৌবাহিনীতে যোগদান করা আফজাল ১৯৩৮ সালে সাব-লেফটেন্যান্ট হিসেবে কমিশন পেয়েছিলেন।
ভারত-পাকিস্তান যুদ্ধ ১৯৬৫ চলাকালীন অ্যাডমিরাল আফজাল নৌবাহিনী প্রধান ছিলেন; তিনি পিএনএস গাজী (ডুবোজাহাজ) পাকিস্তান নৌবাহিনীতে চালু করার উদ্যোগ নিয়েছিলেন।
আফজাল রহমান খান জন্মগ্রহণ করেন ১৯২১ সালের মার্চ মাসের ২০ তারিখে পাঞ্জাব প্রদেশের গুরুদাসপুর জেলাতে।
ব্রিটিশ রয়্যাল নেভাল কলেজে পড়াশোনা শেষ করে ১৯৩৮ সালে রাজকীয় ভারতীয় নৌবাহিনীতে সাব লেঃ হিসেবে কমিশন পাওয়া আফজাল ১৯৪৭ সালে লেঃ কমান্ডার ছিলেন যখন রাজকীয় পাকিস্তান নৌবাহিনী গঠিত হয়। দ্বিতীয় বিশ্বযুদ্ধের পরে আফজাল যুক্তরাজ্যে নৌ স্টাফ কোর্স করতে যান; এরপর আফজাল পাকিস্তান নৌবাহিনীতে আসেন এবং তার সার্ভিস নং পিএন-০৬ হয়, তিনি পাকিস্তান নৌবাহিনীর উর্ধ্বতন মুসলিম নৌ কর্মকর্তা হিসেবে ভারতীয় নৌবাহিনী থেকে আসেন। তিনি পাকিস্তান নৌবাহিনীর নতুন আনা জাহাজে বদলী হচ্ছিলেন এবং তার পদোন্নতিও দ্রুত হচ্ছিলো। ১৯৫০ সালে তিনি লেঃ কমান্ডার থেকে কমান্ডার হন, কমান্ডার পদবীতে তিনি পিএনএস টিপু সুলতান এবং পিএনএস তারিক যুদ্ধজাহাজের অধিনায়কত্ব করেন। '৫১ সালে ক্যাপ্টেন, '৫৩ সালে কমোডোর এবং '৫৮ সালে রিয়ার অ্যাডমিরাল হন, '৫৯ সালের ১ মার্চ তাকে ভাইস অ্যাডমিরাল এবং নৌপ্রধান করা হয়। পাকিস্তান নৌবাহিনীতে ডুবোজাহাজ আনার প্রচেষ্টা ১৯৫০-এর দশক থেকে চলছিলো, আফজাল ১৯৬০-এর দশকে যুক্তরাষ্ট্র থেকে পাকিস্তান নৌবাহিনীর জন্য একটি যুদ্ধ-সক্ষম ডুবোজাহাজ আনার ব্যবস্থা করতে সফল হন।
ভারত-পাকিস্তান যুদ্ধ ১৯৬৫-তে আফজাল নৌবাহিনী প্রধান ছিলেন এবং তিনি ভারতীয় নৌবাহিনীর বিরুদ্ধে নৌযুদ্ধ পরিকল্পনা প্রণয়ন করেছিলেন যার ফলশ্রুতিতে ভারতীয় নৌবাহিনীর অনেক ক্ষতি হয়েছিলো; যুদ্ধের পর তিনি রাষ্ট্রপতি আইয়ুব খানের কাছ থেকে হিলাল-এ-জুরাত পদক প্রাপ্ত হয়েছিলেন। পাকিস্তান নৌবাহিনীর ইতিহাসে আফজাল ছিলেন সবচেয়ে বেশি মেয়াদে থাকা নৌবাহিনী প্রধান, তিনি ১৯৬৬ সালের ২০শে অক্টোবর অ্যাডমিরাল সৈয়দ মোহাম্মদ আহসানের কাছে নৌবাহিনীর শীর্ষ ক্ষমতা হস্তান্তর করেন এবং নৌবাহিনী থেকে অবসর গ্রহণ করেন। এরপর তিনি আইয়ুব প্রশাসনের বেসামরিক দায়িত্বে নিয়োজিত হন এবং '৬৯ সালে জেনারেল ইয়াহিয়া খানের সামরিক আইন জারির পর সরকারি দায়িত্ব থেকে অব্যাহতি প্রাপ্ত হন।
কল্পনা সাক্সেনা

কল্পনা সাক্সেনা ভারতীয় পুলিশের একজন জ্যেষ্ঠ কর্মকর্তা। তিনি ১৯৯০ সালের আইপিএস হন এবং বর্তমানে জেলা প্রশাসক পদে রয়েছেন।
২০১০ সালের ৩ সেপ্টেম্বর সাক্সেনাকে অধস্তন রবিন্দর "টাইগার" কুমার, মনোজ "সুলতান" সিং এবং রাভেন্দ্র "নাকাতিয়া" সিং তার কলার ধরে বরেলি শহরে পূর্ণ জনসাধারণের দৃষ্টিতে চলন্ত গাড়ির পিছন থেকে এক মাইলেরও বেশি সময় ধরে টেনে নিয়ে যায়। ধর্মেন্দ্র নামে একজন সহযোগীর সহায়তায় সাক্সেনার উপর দিয়ে গাড়ি চালিয়ে তাঁকে হত্যার চেষ্টা করা হয়।
সাক্সেনা আহত হলেও পালাতে সক্ষম হন এবং নিকটবর্তী মহাসড়কে পৌঁছেছিলেন। অপহরণকারীরা পালিয়ে যায়।
মূসার সহিফা

মূসার সহিফা () হলো মূসার ওপর অবতীর্ণ কুরআনে দু'বার উল্লেখিত ধর্মগ্রন্থ। এগুলো ইসলামের ধর্মীয় ধর্মগ্রন্থগুলোর (আসমানি কিতাবের) অন্যতম। এখন বিশ্বাস করা হয় যে সেসব কিতাব বিকৃত হয়েছে বা হারিয়ে গিয়েছে। এই ধর্মগ্রন্থগুলি, মুসলমানদের মতে, তা মূল কিতাব তাওরাত নয়। বরং তা একটি সহিফা। 
তবে একটি প্রাচীন পাঠ্যে উল্লেখ করা হয়েছে যে, সহিফাগুলো মূসার নিজের এবং তার অনুসারীদের দ্বারা লিখিত যা তার নবুয়ত জীবনে প্রাপ্ত অনুপ্রেরণামূলক কিছু প্রকাশনা যা কিনা তার মৃত্যুর পরেও লেখা হয়েছিল।
কুর’আনে দুটি মক্কি সূরায়, "ইব্রাহিমের এবং মূসার কিতাবের" কথা উল্লেখ করা হয়েছে। এগুলোকে ঐশ্বরিক গ্রন্থ হিসেবে বিবেচনা করা হয়। উক্ত সূরা ইশ্বরের বার্তার সত্যতা এবং ইব্রাহিম ও মূসার কাছে প্রেরিত বিধি-বিধানের অস্তিত্বের সত্যতা উল্লেখ করে। এগুলোকে সচরাচর সুহুফ বা (বহুবচনে) সহিফা বলে উল্লেখ করা হলেও আবদুল্লাহ ইউসুফ আলি, মারমাদুখে পিকথল প্রমূখ অনুবাদকগণ এগুলোকে "ইব্রাহিম ও মূসার কিতাব" হিসেবে অনুবাদ করেছেন।
মূসা, যিনি ইসলাম ধর্মমতে আল্লাহর ধার্মিক নবী ছিলেন, তার জীবদ্দশায় অনেকগুলি অলৌকিকতা লাভ করেছিলেন - যার বিষয়বস্তু এই কিতাবে থাকতে পারে বলে ধারণা করা হয়।
অনেক পণ্ডিতই অনুমান করেছেন যে "মূসার বইগুলো (সহিফা)" বলতে তার ওপর নাযিলকৃত তাওরাত বা অন্যান্য ধর্মগ্রন্থকে বোঝায় কিনা। কিন্তু ইসলামি বিশ্বাস যে, তাওরাত মূসার ওপর অবতীর্ণ মূল একক কিতাব ছিল, অনেকেই মনে করেন "বই" শব্দটির বহুবচনবাচক "সহিফা" শব্দটির উল্লেখ থাকায় তা তাওরাতকে বোঝায় না। কুরআনের ভাষ্যকার আবদুল্লাহ ইউসুফ আলী উল্লেখ করেছেন যে, এটি ইসরাঈলের হারিয়ে যাওয়া (বিকৃত হওয়া) বইয়ের সম্ভাব্য উল্লেখ হতে পারে, যা বাইবেলে উল্লিখিত।
তবে এটি সুপরিচিত যে ইহুদিরা সাধারণত তাওরাতকে মূসার পাঁচটি খণ্ডের পুস্তক বলে উল্লেখ করে। সবচেয়ে উল্লেখযোগ্যভাবে, পঞ্চম গ্রন্থ "ডিউটারোনমি" বিভিন্ন দিক থেকে স্বতন্ত্র এবং এটিকে 'মিশনেহ তাওরাত' হিসাবে উল্লেখ করা হয় যা তাওরাতের পর্যালোচনা হিসেবে বিবেচ্য। এখানে একটি প্রাচীন নির্দেশিকাও রয়েছে যাতে বলা হয়েছে, ধর্মীয় লেখকদের (ইহুদিদের কথিত পঞ্চখণ্ডের তাওরাতের) প্রতিটি বইয়ের মাঝে চারটি লাইন ফাঁকা রেখা রেখে দেওয়ার প্রচলন আছে। এই রীতিনীতি মুহাম্মদের কয়েকশো বছর পূর্বে প্রণীত করেছিলেন। এই কারণেই মেনে নেয়া যায় না যে, কুর'আনে সহিফা বলতে তাওরাতকে বোঝানো হয়েছে।
ঔষধবিহীন হস্তক্ষেপ (রোগবিস্তার বিজ্ঞান)

রোগবিস্তার বিজ্ঞানের আলোচনায় ঔষধবিহীন হস্তক্ষেপ (, সংক্ষেপে NPI) বলতে কোনও মহামারিতে রূপ নেওয়া রোগের বিস্তার হ্রাস করতে গৃহীত এমন যেকোনও পদ্ধতিকে বোঝায়, যাতে ঔষধ দিয়ে চিকিৎসা আবশ্যক নয়। মার্কিন যুক্তরাষ্ট্রের রোগ নিয়ন্ত্রণ ও প্রতিরোধ কেন্দ্র সিডিসি ব্যক্তিগত স্তরে ঔষধবিহীন হস্তক্ষেপ, সম্প্রদায়গত ঔষধবিহীন হস্তক্ষেপ এবং পরিবেশগত ঔষধবিহীন হস্তক্ষেপের কথা উল্লেখ করেছে।
ঔষধবিহীন হস্তক্ষেপে বৈশ্বিক মহামারির রূপ ধারণকারী ইনফ্লুয়েঞ্জা রোগের জন্য একাধারে স্থানীয় ও বৈশ্বিক পর্যায়ে সুপারিশ করা হয়েছে এবং ২০০৯-এর শূকর ইনফ্লুয়েঞ্জার বৈশ্বিক মহামারির সময়ে এবং কোভিড-১৯ বৈশ্বিক মহামারির সময়ে এই পদ্ধতিটির উপর বৃহৎ মাপের গবেষণা সম্পাদন করা হয়।
ঔষধবিহীন হস্তক্ষেপ হল কতগুলি গৃহীত পদক্ষেপের সমষ্টি যেগুলি যেকোনও সময়ে প্রয়োগ করা সম্ভব। এগুলিকে কোনও মহামারিতে রূপ নেওয়া রোগের প্রাদুর্ভাবের পরে কার্যকরী টিকা জনগণের কাছে পৌঁছে দেবার আগ পর্যন্ত প্রয়ো করা হয়।
কোনও সম্ভাব্য অসুস্থতার লক্ষণ-উপসর্গ ছড়িয়ে দেওয়া প্রতিরোধ করতে গৃহে স্বেচ্ছায় অন্তরীণ থাকা, কাশি ও হাঁচির সময় মুখ ঢাকা, নিয়মিত হাত ধোয়া, ইত্যাদি হল ঔষধবিহীন হস্তক্ষেপের কয়েকটি উদাহরণ। আরেকটি উদাহরণ হল বিদ্যালয়, কর্মস্থল, জনসমাগম এলাকা, ইত্যাদিতে প্রশাসকদের বা দায়িত্ববান ব্যক্তিদের সঠিক প্রতিরোধমূলক ব্যবস্থা গ্রহণ এবং জনসাধারণকে সাবধানতা অবলম্বনে জন্য স্মরণ করিয়ে দেওয়া যাতে রোগের বিস্তার প্রতিরোধ করা যায়। সিংহভাগ ঔষধবিহীন হস্তক্ষেপই সরল প্রকৃতির, এগুলিকে বাস্তবায়ন করার জন্য খুব বেশি প্রচেষ্টার প্রয়োজন নেই, এবং এগুলিকে সঠিকভাবে বাস্তবায়ন করা গেলে লক্ষ লক্ষ মানুষের জীবন বাঁচানো সম্ভব।
সাবান ও পানি দিয়ে কিংবা অ্যালকোহল-ভিত্তিক জীবাণুনিবারক দিয়ে হাত ধোয়া যেতে পারে। অনেক দেশে ইতিমধ্যেই সংক্রামক বা ছোঁয়াচে রোগের বিস্তার প্রতিরোধ করার জন্য হাত ধোয়ার রীতি প্রচলিত। যদিও অ্যালকোহল দিয়ে হাত ঘষে নেওয়ার পদ্ধতিটি কোনও কোনও পরিস্থিতিতে অতিরিক্ত ব্যয়বহুল হতে পারে, এর বিপরীতে সাবান-পানি দিয়ে হাত ধুয়ে স্বাস্থ্যসম্মত করাকে সবচেয়ে সাশ্রয়ী প্রতিরোধমূলক ব্যবস্থাগুলির একটি।
শ্বসন-সংক্রান্ত স্বাস্থ্য সৌজন্যবিধি বলতে সেইসব ব্যবস্থা বা পদ্ধতিকে বোঝায় যেগুলি ব্যবহার করে একজন ব্যক্তি কাশি বা হাঁচি দেবার সময় রোগের সংবহন ও সংক্রমণ প্রতিরোধ করতে পারেন। যেমন কাশি-হাঁচি দেবার সময় হাত, কনুইয়ের ভাঁজ কিংবা জামার হাতাতে মুখ ঢাকা এবং হাঁচি-কাশি দেবার পরে ঢাকার জন্য ব্যবহৃত উপাদান হয় ফেলে দেওয়া বা স্বাস্থ্যসম্মতভাবে ধুয়ে ফেলা। হাতের স্বাস্থ্যবিধির মতো এটিও একটি ব্যয়সাশ্রয়ী হস্তক্ষেপের ধরন।
ব্যক্তি থেকে ব্যক্তিতে শ্বাসযন্ত্রীয় রোগ সংবহন হ্রাস করার জন্য মুখোশ পরিধান করা যেতে পারে। ডাক্তারি মুখোশ মূলত স্বাস্থ্যসেবা প্রদানকারী পরিবেশে পরিধান করা হয়। সাধারণত বৈশ্বিক মহামারি না থাকলেও এগুলি চিকিৎসাকেন্দ্র ও হাসপাতালে পরিধান করা হয়ে থাকে। বৈশ্বিক মহামারির সময়ে লক্ষণ-উপসর্গবিশিষ্ট ব্যক্তিদেরকে সর্বক্ষণ একবার ব্যবহারের পর পরিত্যাজ্য ডাক্তারি মানের মুখোশ পরার সুপারিশ করা হয়। অন্যদিকে গুরুতর বৈশ্বিক মহামারির সময়ে লক্ষণ-উপসর্গহীন ব্যক্তিদেরকেও রোগের সংবহন হ্রাস করার জন্য মুখোশ পরার পরামর্শ দেওয়া হয়। করোনাভাইরাস রোগের বৈশ্বিক মহামারির প্রেক্ষাপটে বিশ্ব স্বাস্থ্য সংস্থা সামাজিক দূরত্ব বজায় রাখা সম্ভব না হলে "যথাসম্ভব সব কিছু করুন!" দৃষ্টিভঙ্গি থেকে সর্বসাধারণকে মুখোশ পরার পরামর্শ দিয়েছে।
উগান্ডা ইসলামি বিশ্ববিদ্যালয়

উগান্ডা ইসলামি বিশ্ববিদ্যালয় ( আইইউআইইউ ) একাধিক-ক্যাম্পাস বিশিষ্ট একটি বিশ্ববিদ্যালয়। বিশ্ববিদ্যালয়ের প্রধান ক্যাম্পাসটি উগান্ডার এমবালে শহরে অবস্থিত। উগান্ডার রাজধানী এবং বৃহত্তম শহর কাম্পালা থেকে প্রায় ২২২ কিলোমিটার (১৩৮ মাইল) উত্তর-পূর্বে অবস্থিত।
বিশ্ববিদ্যালয়টি ডিপ্লোমা, স্নাতক এবং স্নাতকোত্তর পর্যায়ের ডিগ্রি প্রদান করে।
১৯৭৪ সালে ইসলামি সহযোগিতা সংস্থা দ্বিতীয় শীর্ষ সম্মেলনে বিশ্ববিদ্যালয়টি(আইইউআইইউ) স্থাপনের পরিকল্পনা শুরু হয়। ১৯৮৮ সালের ফেব্রুয়ারিতে ৮০ জন শিক্ষার্থী নিয়ে বিশ্ববিদ্যালয়ের উদ্বোধন করা হয়। দক্ষিণ ও পূর্ব আফ্রিকার ইংরেজিভাষী মুসলিম সম্প্রদায়ের উচ্চ শিক্ষা প্রদান করা এই বিশ্ববিদ্যালয়ের মূল লক্ষ্য। বিশ্ববিদ্যালয়টি অমুসলিম শিক্ষার্থীদেরও ভর্তি করে। যারা তাদের নিজ নিজ ধর্মের অনুশীলন করতে পারে। 
২০১৪ ডিসেম্বর পর্যন্ত আইইউআইইউয়ের চারটি ক্যাম্পাস ছিল:
১) মূল ক্যাম্পাসটি এমবালে-সোরোটি সড়কের পাশে অবস্থিত। উগান্ডার পূর্ব অঞ্চলের মাবালের কেন্দ্রীয় ব্যবসায়িক জেলা থেকে প্রায় ২ কিলোমিটার (১ মাইল) উত্তরে ক্যাম্পাসটি অবস্থিত। মূল ক্যাম্পাসের ভৌগোলিক স্থানাঙ্কঃ ১°০৬'০২.০" উত্তর, ৩৪°১০'২৫.০" পশ্চিম (অক্ষাংশ: ১.১০০৫৫৬; দ্রাঘিমাংশ: ৩৪.১৭৩৬১১)। 
২) কাম্পালা ক্যাম্পাসটি কিবুলি পাহাড়ে অবস্থিত। কেন্দ্রীয় ব্যবসায় জেলা উগান্ডার রাজধানী এবং বৃহত্তম শহর কাম্পালা থেকে প্রায় ৩.৫ কিলোমিটার (২ মাইল) দক্ষিণ-পূর্বে অবস্থিত।
৩) কাবোজা ক্যাম্পাসটি কাবোজায় অবস্থিত। কাম্পালার কেন্দ্রীয় ব্যবসায়িক জেলা থেকে ৮ কিলোমিটার (৫ মাইল) পশ্চিমে অবস্থিত। এই ক্যাম্পাসটি কেবল মহিলা শিক্ষার্থীদের জন্য। 
৪) আরুয়া ক্যাম্পাসটি আরুয়া শহরে অবস্থিত। কাম্পালা থেকে প্রায় ৪০০ কিলোমিটার (২৫০ মাইল) উত্তর-পশ্চিমে অবস্থিত। 
২০২১ সালের জানুয়ারি অনুযায়ী বিশ্ববিদ্যালয়ের নিম্নলিখিত অনুষদ রয়েছে:
১) আইন অনুষদ
২) মেডিসিন অনুষদ
৩) বিজ্ঞান অনুষদ
৪) শিক্ষা অনুষদ
৫) ব্যবস্থাপনা শিক্ষা অনুষদ
৬) কলা ও সামাজিক বিজ্ঞান অনুষদ
৭) ইসলামি অধ্যয়ন ও আরবি ভাষা অনুষদ
৮) স্বাস্থ্য বিজ্ঞান অনুষদ 
৯) প্রযুক্তি ও প্রকৌশল অনুষদ (প্রত্যাশিত) 
১০) স্নাতকোত্তর শিক্ষার কেন্দ্র
কুইন্সল্যান্ড বুক ডিপো

কিউবিডি বুক, মূলত কুইন্সল্যান্ড বুক ডিপো এবং পূর্বে "কিউবিডি" দ্য বুকশপ! অস্ট্রেলিয়ার একটি বড় বইয়ের দোকানের চেইন, যার বেশি দোকান রয়েছে কুইন্সল্যান্ড এবং নিউ সাউথ ওয়েলস রাজ্যে। ইউনাইটিং চার্চের ধর্মীয় গ্রন্থ বিক্রয় করার উদ্দেশ্যে ১৮৯০এর দশকের শেষদিকে এটি ব্যবসা শুরু করেছিল। ১৯৯১ সালে রবিনসন পরিবারের কাছে এই ব্যবসা বিক্রি করা হয়।
কিউবিডি অস্ট্রেলিয়ার বৃহত্তম বইয়ের দোকানের চেইনে পরিণত হয়েছে, সারা দেশে প্রায় ৬৮ টি দোকার পরিচালনা করছে। দোকানে বিস্তৃত শিরোনামের মজুদ রয়েছে, কিউবিডি বিশেষ করে ছাড়ের বইগুলি বেশি বিক্রি করে বা বিক্রি হয়।
পুদিয়া ভূমি

পুদিয়া ভূমি () হচ্ছে ১৯৬৮ সালে মুক্তিপ্রাপ্ত একটি তামিল চলচ্চিত্র। টপি চাণক্যের পরিচালনায় চলচ্চিত্রটিতে এমজিআর এবং জয়রাম জয়ললিতা অভিনয় করেছিলেন। চলচ্চিত্রটি ১৯৬৮ সালের ২৭ জুন মুক্তি পায়।
চলচ্চিত্রটির সঙ্গীত পরিচালক ছিলেন এম এস বিশ্বনাথান এবং গীতিকার ছিলেন কন্নদাসন এবং পুভাই সেঙ্গুট্টাভান।
রক অয়েল কোম্পানি

রক অয়েল কোম্পানি লিমিটেড ছিল অস্ট্রেলিয়ার সিডনিতে অবস্থিত একটি আন্তর্জাতিক খনিজ তেল কোম্পানি। এই সংস্থাটি ১৯৯৭ সালে জন দোরান কর্তৃক একটি ব্যক্তিগত মালিকানাধীন সংস্থা হিসাবে প্রতিষ্ঠিত হয়েছিল। ১৯৯৯ সালে, সংস্থাটি অস্ট্রেলীয় স্টক এক্সচেঞ্জে তালিকাভুক্ত হয় এবং ২০০৪ সালে রক লন্ডন স্টক এক্সচেঞ্জে তালিকাভুক্ত হয়। ২০০৮ সালে, রক অয়েল অ্যানজোন অস্ট্রেলিয়ার সাথে একীভূত হয়, এবং ২০১৪ সালে চীনের ফোসুন ইন্টারন্যাশনাল একে ৪৭৪ মিলিয়ন অস্ট্রেলীয় ডলারে অধিগ্রহণ করে। 
রক মৌরিতানিয়া, অ্যাঙ্গোলা, মালয়েশিয়া এবং চীনে তেল উৎপাদন কার্যক্রম পরিচালনা করে এবং ২০১৩ সালে এটি পুরো বছর ২.৭ মিলিয়ন ব্যারেল তেল বা সমমানের পণ্য উত্তোলন করেছিল।
ওয়াজিব

ওয়াজিব (وَاجِبٌ), এটা মুসলিম সমাজে বহুল ব্যবহৃত আরবি শব্দ। এটা মুহাম্মাদ (সাঃ) এর মুখ নিঃসৃত আরবি শব্দও বটে। বাংলায় ওয়াজিব এর অর্থ কর্তব্য। যার উপর আমল করলে সাওয়াব পাওয়া যাবে আর পরিত্যাগ করলে শাস্তি পেতে হবে। কিছু ইসলামি বিশেষজ্ঞদের মতে, যা করার আদেশ জন্নী দলীল তথা ফরজের তুলনায় দুর্বল দলীল দ্বারা প্রমাণিত, তাকে ওয়াজিব বলে। ফরজের পরই ওয়াজিব এর স্থান।
এই শব্দের অন্যতম বিশেষত্ব হল, মুহাম্মদ (সাঃ) নিজে এই শব্দটা উনার হাদিসে ব্যবহার  করেছেন।
ওয়াজিব (وَاجِبٌ) শব্দ সংবলিত একটি হাদিস নিচে উল্লেখ করা হল:
حَدَّثَنَا عَلِيٌّ، قَالَ حَدَّثَنَا حَرَمِيُّ بْنُ عُمَارَةَ، قَالَ حَدَّثَنَا شُعْبَةُ، عَنْ أَبِي بَكْرِ بْنِ الْمُنْكَدِرِ، قَالَ حَدَّثَنِي عَمْرُو بْنُ سُلَيْمٍ الأَنْصَارِيُّ، قَالَ أَشْهَدُ عَلَى أَبِي سَعِيدٍ قَالَ أَشْهَدُ عَلَى رَسُولِ اللَّهِ صلى الله عليه وسلم قَالَ ‏ "‏ الْغُسْلُ يَوْمَ الْجُمُعَةِ وَاجِبٌ عَلَى كُلِّ مُحْتَلِمٍ، وَأَنْ يَسْتَنَّ وَأَنْ يَمَسَّ طِيبًا إِنْ وَجَدَ ‏"‏‏.‏ قَالَ عَمْرٌو أَمَّا الْغُسْلُ فَأَشْهَدُ أَنَّهُ وَاجِبٌ، وَأَمَّا الاِسْتِنَانُ وَالطِّيبُ فَاللَّهُ أَعْلَمُ أَوَاجِبٌ هُوَ أَمْ لاَ، وَلَكِنْ هَكَذَا فِي الْحَدِيثِ‏.‏ قَالَ أَبُو عَبْدِ اللَّهِ هُوَ أَخُو مُحَمَّدِ بْنِ الْمُنْكَدِرِ وَلَمْ يُسَمَّ أَبُو بَكْرٍ هَذَا‏.‏ رَوَاهُ عَنْهُ بُكَيْرُ بْنُ الأَشَجِّ وَسَعِيدُ بْنُ أَبِي هِلاَلٍ وَعِدَّةٌ‏.‏ وَكَانَ مُحَمَّدُ بْنُ الْمُنْكَدِرِ يُكْنَى بِأَبِي بَكْرٍ وَأَبِي عَبْدِ اللَّهِ‏.
আলী ইবনু আবদুল্লাহ (রহঃ) ... আমর ইবনু সুলাইম আনসারী (রাঃ) থেকে বর্ণিত, তিনি বলেন, আবূ সায়ীদ খুদরী (রাঃ) বলেন, আমি এ মর্মে সাক্ষ্য দিচ্ছি যে, রাসূলুল্লাহ সাল্লাল্লাহু আলাইহি ওয়াসাল্লাম বলেছেনঃ জুম্মার দিন প্রত্যেক বালিগের জন্য গোসল করা কর্তব্য। আর মিসওয়াক করবে এবং সুগন্ধি পাওয়া গেলে তা ব্যবহার করবে। আমর (ইবনু সুলাইম) (রহঃ) বলেন, গোসল সম্পর্কে আমি সাক্ষ্য দিচ্ছি তা কর্তব্য। কিন্তু মিসওয়াক ও সুগন্ধি কর্তব্য কিনা তা আল্লাহই ভাল জানেন। তবে হাদীসে এরূপই আছে। [সহিহ বুখারী, হাদিস নং ৮৮০, সহিহ হাদিস]
ফেতু মাউয়াসা

ক্রিস-এমানুয়েল ফেতু মাউয়াসা (, ; জন্ম: ৬ জুলাই ১৯৯৮; ফেতু মাউয়াসা নামে সুপরিচিত) হলেন একজন ফরাসি পেশাদার ফুটবল খেলোয়াড়। তিনি বর্তমানে ফ্রান্সের পেশাদার ফুটবল লিগের শীর্ষ স্তর লিগ ১-এর ক্লাব রেনে এবং ফ্রান্স অনূর্ধ্ব-২১ দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলে থাকেন।
২০০৫–০৬ মৌসুমে, ফরাসি ফুটবল ক্লাব ভাল দারগ্যাঁতোইলের যুব পর্যায়ের হয়ে খেলার মাধ্যমে মাউয়াসা ফুটবল জগতে প্রবেশ করেছেন এবং পরবর্তীকালে আরগ্যাঁতোইল এবং নঁসির যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৪–১৫ মৌসুমে, ফরাসি ক্লাব নঁসি বি-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৩ মৌসুম অতিবাহিত করেছেন; নঁসি বি-এর হয়ে তিনি ১৭ ম্যাচে ৬টি গোল করেছেন। ২০১৫–১৬ মৌসুমে তিনি নঁসির মূল দলে অন্তর্ভুক্ত হয়েছেন। অতঃপর ২০১৭–১৮ মৌসুমে রেনেতে যোগদান করেছেন। পরবর্তীকালে, তিনি নিম এবং নিম বি-এর হয়ে খেলেছেন।
২০১৪ সালে, মাউয়াসা ফ্রান্স অনূর্ধ্ব-১৭ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন। দলগতভাবে, মাউয়াসা এপর্যন্ত ৩টি শিরোপা জয়লাভ করেছেন, যার মধ্যে ১টি নঁসির হয়ে এবং ২টি ফ্রান্সের বয়সভিত্তিক হয়ে জয়লাভ করেছেন।
ক্রিস-এমানুয়েল ফেতু মাউয়াসা ১৯৯৮ সালের ৬ই জুলাই তারিখে ফ্রান্সের ভিলপ্যাঁতে জন্মগ্রহণ করেছেন এবং সেখানেই তার শৈশব অতিবাহিত করেছেন। তার বাবা-মা কঙ্গোলীয় বংশোদ্ভূত।
মাউয়াসা ফ্রান্স অনূর্ধ্ব-১৭, ফ্রান্স অনূর্ধ্ব-১৮, ফ্রান্স অনূর্ধ্ব-১৯, ফ্রান্স অনূর্ধ্ব-২০ এবং ফ্রান্স অনূর্ধ্ব-২১ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০১৪ সালের ১৭ই ডিসেম্বর তারিখে তিনি ফ্রান্স অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন। ২০১৫ সালে তিনি ফ্রান্স অনূর্ধ্ব-১৭ দলের হয়ে ২০১৫ উয়েফা ইউরোপীয় অনূর্ধ্ব-১৭ চ্যাম্পিয়নশিপের শিরোপা জয়লাভ করেছেন, উক্ত প্রতিযোগিতার ফাইনালে তার দল জার্মানি অনূর্ধ্ব-১৭ দলের সাথে ৪–১ গোলের ব্যবধানে পরাজিত করে উক্ত প্রতিযোগিতার ইতিহাসে দ্বিতীয়বারের মতো শিরোপা ঘরে তুলতে সক্ষম হয়েছিল। একই বছরে তিনি ফ্রান্স অনূর্ধ্ব-১৭ দলের হয়ে ২০১৫ ফিফা অনূর্ধ্ব-১৭ বিশ্বকাপে অংশগ্রহণ করেছেন, তবে ১৬ দলের পর্বে তার দল কোস্টা রিকা অনূর্ধ্ব-১৭ দলের সাথে ০–০ গোলে ড্র করার পর পেনাল্টি শুট-আউটে ৫–৩ গোলের ব্যবধানে পরাজিত হয়েছিল; উক্ত প্রতিযোগিতায় তিনি ৪ ম্যাচে ১টি গোল করেছিলেন। তিনি ফ্রান্স অনূর্ধ্ব-২০ দলের হয়ে ২০১৭ ফিফা অনূর্ধ্ব-২০ বিশ্বকাপে অংশগ্রহণ করেছেন, তবে ১৬ দলের পর্বে তার দল ইতালি অনূর্ধ্ব-২০ দলের কাছে ২–১ গোলের ব্যবধানে পরাজিত হয়ে উক্ত প্রতিযোগিতা হয়ে বিদায় নিয়েছিল; উক্ত প্রতিযোগিতায় তিনি ৩ ম্যাচে অংশগ্রহণ করেছিলেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের ফ্রান্স অনূর্ধ্ব-২১ দলে স্থান পেয়েছেন। তিনি ২০১৫ সালের ১৯শে অক্টোবর তারিখে নিউজিল্যান্ড অনূর্ধ্ব-১৭ দলের বিরুদ্ধে ফ্রান্সের বয়সভিত্তিক দলের হয়ে প্রথমবারের মতো গোল করেছেন।
শাহ আব্দুর রহিম

শাহ আব্দুর রহিম (১৬৪৪-১৭১৯) () ছিলেন একজন ইসলামি পণ্ডিত ও লেখক। তিনি ইসলামি আইনের (ফিকহ) বিশাল গ্রন্থ ফতোয়ায়ে আলমগিরি সংকলনে সহায়তা করেছিলেন। তিনি মুসলিম দার্শনিক শাহ ওয়ালিউল্লাহ দেহলভির পিতা ছিলেন। তিনি দিল্লির শ্রদ্ধেয় সুফির খাজা বাকি বিল্লাহ-এর পুত্র খাজা খুর্দ-এর শিষ্য হন। তিনি দিল্লিতে একটি ধর্মতাত্ত্বিক বিদ্যালয় মাদরাসা রাহিমিয়া প্রতিষ্ঠা করেন, যা পরবর্তীকালে মুসলিম ভারতের ধর্মীয় মুক্তিতে ভূমিকা পালন করে এবং শাহ ওয়ালিউল্লাহ এবং শাহ আব্দুল আজিজের মতো ধর্মীয় সংস্কারক এবং মুজাহিদিনদের প্রজনন ক্ষেত্র হয়ে ওঠে।
শাহ আব্দুর রহিম ছিলেন একজন সুফি এবং হানাফি পণ্ডিত। তিনি ইসলামি আইন সংকলনে অবদান রেখেছেন। তিনি মাদরাসা রাহিমিয়া নামক একটি ধর্মতাত্ত্বিক বিদ্যালয়ে শিক্ষকতা করতেন, যা তিনি প্রতিষ্ঠা করতে সহায়তা করেছিলেন। প্রতিষ্ঠানটি মুসলিম ভারতের ধর্মীয় মুক্তির একটি গুরুত্বপূর্ণ অংশ হয়ে উঠে, কারণ এটি পরবর্তী ধর্মীয় সংস্কারকদের একটি সূচনা বিন্দু হিসেবে কাজ করেছিল।
তিনি তৎকালীন ঐতিহ্যবাহী শিক্ষার নেতৃস্থানীয় পণ্ডিত ছিলেন। তার কিছু রচনাবলীর মধ্যে রয়েছে:
ইসলামি বিশ্ববিদ্যালয়, নাইজার

নাইজার ইসলামী বিশ্ববিদ্যালয় বা নাইজার ইসলামী বিশ্ববিদ্যালয় (আইইউআইএন) নিয়ামের পশ্চিমে নাইজারের সেয়ে অবস্থিত আন্তর্জাতিক বিশ্ববিদ্যালয়। বিশ্ববিদ্যালয়টি আরবি, ফরাসি এবং ইংরেজি এই তিনটি ভাষায় শিক্ষা কার্যক্রম পরিচালনা করে।
বিশ্ববিদ্যালয়টির উপাচার্যের কার্যালয় নিয়ামে অবস্থিত।
১৯৭৪ সালে লাহোর (পাকিস্তান) -তে মুসলিম বিশ্বের রাষ্ট্রপ্রধান ও সরকার প্রধানদের দ্বিতীয় ইসলামী শীর্ষ সম্মেলন(ওআইসি) অনুষ্ঠিত হয়। এই সম্মেলনের সুপারিশে বিশ্ববিদ্যালয়টি(আইইউআইএন) স্থাপনের কার্যক্রম শুরু হয়।
পশ্চিম আফ্রিকার মুসলিম উম্মাহ এবং সাধারণভাবে মুসলিম বিশ্বের প্রয়োজনের অন্যতম শীর্ষস্থানীয় গবেষণা ও শিক্ষাপ্রতিষ্ঠান হয়ে ওঠাই এই বিশ্ববিদ্যালয়ের স্থাপনের মূল উদ্দেশ্য। বিশ্ব প্রতিযোগিতায় নতুন প্রজন্মের মুসলমানদের প্রযুক্তিগত ও নৈতিকভাবে গড়ে ওঠা ও প্রচার-প্রসার করার মাধ্যম হিসাবে ব্যবহার করা এই বিশ্ববিদ্যালয়ের স্থাপনের আর একটি উদ্দেশ্য।
১৯৮৪ সালে একশ বা ততোধিক শিক্ষার্থী আরবি ভাষা ও ইসলামিক শিক্ষা বিভাগ দিয়ে বিশ্ববিদ্যালয়ের শিক্ষা কার্যক্রম শুরু হয়। আইইউআইএন ফেডারেশন অফ ইউনিভার্সিটি অফ দ্য ইসলামিক ওয়ার্ল্ডের (এফইউআইডব্লুউ)-এর সদস্য।
পাঁচটি অনুষদ, দুটি সেন্টার এবং দুটি ইনস্টিটিউটের মাধ্যমে বিশ্ববিদ্যালয়টি শিক্ষা কার্যক্রম পরিচালনা করে।
বিশ্ববিদ্যালয়টি থেকে "অ্যানালাল অফ দ্যা ইসলামিক ইউনিভার্সিটি" নামে একটি গবেষণাপত্র প্রকাশিত হয়।
আয়াতুন নুর

আয়াতুন নুর (, অর্থ: "আলোর স্তবক") হচ্ছে কুরআনের ২৪তম সূরা – সূরা আন-নূরের ৩৫ নং আয়াত। আয়াতটি তার অসাধারণ সৌন্দর্য এবং বাক্যালঙ্কারের জন্য প্রসিদ্ধ। একে কুরআনের সবচেয়ে রহস্যময় বা নিগূঢ় অর্থবোধক আয়াতগুলোর একটি বলে মনে করা হয়।
অর্থ: আল্লাহ নভোমন্ডল ও ভূমন্ডলের জ্যোতি, তাঁর জ্যোতির উদাহরণ যেন একটি কুলঙ্গি, যাতে আছে একটি প্রদীপ, প্রদীপটি একটি কাঁচপাত্রে স্থাপিত, কাঁচপাত্রটি উজ্জ্বল নক্ষত্র সদৃশ্য। তাতে পুতঃপবিত্র যয়তুন বৃক্ষের তৈল প্রজ্বলিত হয়, যা পূর্বমুখী নয় এবং পশ্চিমমুখীও নয়। অগ্নি স্পর্শ না করলেও তার তৈল যেন আলোকিত হওয়ার নিকটবর্তী। জ্যোতির উপর জ্যোতি। আল্লাহ যাকে ইচ্ছা পথ দেখান তাঁর জ্যোতির দিকে। আল্লাহ মানুষের জন্যে দৃষ্টান্তসমূহ বর্ণনা করেন এবং আল্লাহ সব বিষয়ে জ্ঞাত।
এ আয়াতের শুরুতে আল্লাহকে আসমানসমূহ ও পৃথিবীর "নুর" আখ্যায়িত করা হয়েছে। এ আয়াত অনুসারে "আন-নুর" (النور) কে আল্লাহর গুণবাচক নামসমূহের একটি হিসেবে গণ্য করা হয়।
আয়াতে আল্লাহর সত্তার জন্য ব্যবহৃত "নুর" শব্দটি, কোন কোন তাফসীরবিদের মতে ঔজ্জ্বল্যদানকারী অর্থে ব্যবহৃত হয়েছে। অথবা অতিশয়ার্থবোধক পদের মতো নুরওয়ালাকে নুর বলে উল্লেখ করা হয়েছে। সেক্ষেত্রে আয়াতের অর্থ দাঁড়ায়, আল্লাহ নভোমণ্ডল, ভূমণ্ডল ও এদের মধ্যে বসবাসকারী সব সৃষ্টজীবের আলো দাতা। অনেকের মতে এখানে নুর বলতে হেদায়েতের নুরকে বুঝানো হয়েছে। অর্থাৎ আল্লাহ নভোমন্ডল ও ভূমণ্ডলের অধিবাসীদের হেদায়াতকারী।
বার ইমামপন্থী শিয়াদের অষ্টম ইমাম আলী রেজার মতে, "তিনি স্বর্গবাসীদের পথপ্রদর্শক এবং পৃথিবীবাসীদেরও পথপ্রদর্শক।"
আয়াতের পরবর্তী অংশে বর্ণিত উপমায় "তাঁর নুর" দ্বারা কাকে বুঝানো হয়েছে তা নিয়ে ইবনে কাসির দুটি মত উপস্থাপন করেছেন।
আবার অনেকে মনে করেন, এ আয়াতে মুহাম্মাদের অন্তরের নুরকে বুঝানো হয়েছে। ইমাম বগভী উল্লেখ করেছেন যে, ইবনে আব্বাস একবার কা'ব আহবারকে জিজ্ঞেস করেন: এই আয়াতের ব্যাখ্যায় আপনি কী বলেন? কা'ব বলেন: এটা রাসুলুল্লাহর পবিত্র অন্তরের দৃষ্টান্ত। "মিশকাত" তথা তাক মানে তাঁর বক্ষদেশ, "যুজাজাহ" তথা কাঁচপাত্র মানে তাঁর অন্তর এবং "মিসবাহ" তথা প্ৰদীপ মানে নবুয়ত।
ষষ্ঠ শিয়া ইমাম সাদিকের মতে, কুলুঙ্গিটি হল নবি মুহাম্মাদের কন্যা ফাতিমা। লণ্ঠনটি ইমাম হাসান এবং কাঁচটি হুসাইন। হাসান ও হুসেন উভয়ই একই আলো থেকে আসা বলে উভয়কেই কাঁচের সাথে তুলনা করা হয়েছে। আর আয়াতে উল্লিখিত কাঁচটিও ফাতিমাকেই ইঙ্গিত করছে, কেননা ফাতিমা নারীদের মধ্যে নক্ষত্রতুল্য। তিনি আরো উল্লেখ করেছেন যে, বরকতময় গাছটি হল নবি ইব্রাহিম। গাছটি "পূর্বেরও নয়, পশ্চিমেরও নয়" এর অর্থ হল ইব্রাহিম ইহুদিও নন, খ্রিস্টানও নন।
অতএব কুরআনের নিগূঢ় অর্থের পক্ষে যুক্তি দেন এমন সুফি ও মুসলিম দার্শনিকদের কাছে এটি কুরআনের একটি গুরুত্বপূর্ণ আয়াত হিসেবে বিবেচিত হয়। ইসলামী চিন্তাবিদ ও আধ্যাত্মিক ব্যক্তিবর্গের মাঝে যারা আয়াতে নুরকে নিয়ে বিস্মিত হয়েছেন তাদের মধ্যে আল-গাজ্জালি (১০৫৮ – ১১১১) বিশেষভাবে উল্লেখযোগ্য। যার এই আয়াতটির ব্যাপারে তার ব্যাখ্যা এবং ঐশী আলোর প্রকৃতি তিনি তাঁর গ্রন্থে সংকলন করেছেন।
আভেশ খান

আভেশ খান (জন্ম ১৩ ডিসেম্বর ১৯৯৬) একজন ভারতীয় আন্তর্জাতিক ক্রিকেটার। ডিসেম্বর ২০১৫ সালে তাকে ২০১৬ অনূর্ধ্ব-১৯ ক্রিকেট বিশ্বকাপের জন্য ভারতের স্কোয়াডে রাখা হয়েছিল। ২০২২ সালের ফেব্রুয়ারিতে ভারতীয় ক্রিকেট দলের হয়ে তার আন্তর্জাতিক অভিষেক হয়। তিনি ঘরোয়া ক্রিকেটে মধ্যপ্রদেশের হয়ে এবং ইন্ডিয়ান প্রিমিয়ার লিগে রাজস্থান রয়্যালসের হয়ে খেলেন।
একজন ডানহাতি ফাস্ট-মিডিয়াম বোলার, তিনি প্রধানত তার গতির জন্য পরিচিত, প্রায় ঘণ্টায় ১৪৫ কিলোমিটার গতি বজায় রাখতে সক্ষম এবং তার দ্রুততম ডেলিভারি ঘণ্টায় ১৪৯ কিলোমিটার এ পরিমাপ করা হয়েছে।
১৪ মে ২০১৭-এ ২০১৭ ইন্ডিয়ান প্রিমিয়ার লিগে রয়্যাল চ্যালেঞ্জার্স ব্যাঙ্গালোরের হয়ে তার টি-টোয়েন্টি অভিষেক হয়। ২০১৮ সালের জানুয়ারিতে, ২০১৮ সালের আইপিএল নিলামে দিল্লি ডেয়ারডেভিলস তাকে কিনে নেয়। তিনি মধ্যপ্রদেশের হয়ে ২০১৭-১৮ বিজয় হাজারে ট্রফিতে ৫ ফেব্রুয়ারি ২০১৮-এ অভিষেক করেছিলেন।
তিনি ২০১৮-১৯ রঞ্জি ট্রফিতে মধ্যপ্রদেশের হয়ে সাতটি ম্যাচে ৩৫টি ডিসমিসাল সহ শীর্ষস্থানীয় উইকেট শিকারী ছিলেন। অক্টোবর ২০১৯-এ, তাকে ২০১৯-২০ দেওধর ট্রফির জন্য ভারত সি-এর স্কোয়াডে নাম দেওয়া হয়েছিল।
আভেশ আইপিএল ২০২১-এ দিল্লি ক্যাপিটালসের সর্বোচ্চ উইকেট শিকারী এবং ২৪ উইকেট নিয়ে টুর্নামেন্টে দ্বিতীয় সর্বোচ্চ উইকেট শিকারী হিসেবে সমাপ্ত হন। ২০২২ সালের ফেব্রুয়ারিতে, ২০২২ ইন্ডিয়ান প্রিমিয়ার লিগ টুর্নামেন্টের নিলামে লখনউ সুপার জায়ান্টস তাকে কিনে নেয়। তাকে ₹১০ কোটি টাকা-এ কেনা হয়েছিল, যা তাকে আইপিএল-এর ইতিহাসে সবচেয়ে দামি আনক্যাপড খেলোয়াড়ে পরিণত করেছে। ২০২৩ সালের নভেম্বরে, তাকে রাজস্থান রয়্যালসের সাথে লেনদেন করা হয়েছিল।
জানুয়ারি ২০২১ সালে, ইংল্যান্ডের বিরুদ্ধে তাদের সিরিজের জন্য ভারতের টেস্ট স্কোয়াডে পাঁচজন নেট বোলারের একজন হিসেবে তাকে নামকরণ করা হয়। ২০২১ সালের মে মাসে, ২০১৯-২০২১ আইসিসি ওয়ার্ল্ড টেস্ট চ্যাম্পিয়নশিপের ফাইনাল এবং ইংল্যান্ডের বিরুদ্ধে তাদের অ্যাওয়ে সিরিজের জন্য ভারতের টেস্ট স্কোয়াডের চারজন স্ট্যান্ডবাই খেলোয়াড়ের একজন হিসেবেও তাকে মনোনীত করা হয়েছিল।
নভেম্বর ২০২১ সালে, নিউজিল্যান্ডের বিরুদ্ধে তাদের সিরিজের জন্য তাকে ভারতের টি-টোয়েন্টি আন্তর্জাতিক (টি২০আই) স্কোয়াডে রাখা হয়েছিল। জানুয়ারি ২০২২-এ, ওয়েস্ট ইন্ডিজের বিরুদ্ধে তাদের হোম সিরিজের জন্য খানকে ভারতের একদিনের আন্তর্জাতিক (ওডিআই) এবং টি২০আই স্কোয়াডে নাম দেওয়া হয়েছিল। পরের মাসে, শ্রীলঙ্কার বিরুদ্ধে তাদের সিরিজের জন্য তাকে ভারতের টি-টোয়েন্টি স্কোয়াডে রাখা হয়। ওয়েস্ট ইন্ডিজের বিপক্ষে ভারতের হয়ে ২০ ফেব্রুয়ারি ২০২২-তে তার টি২০আই অভিষেক হয়। খান শ্রীলঙ্কার বিপক্ষে শেষ টি-টোয়েন্টিতে তার প্রথম টি-টোয়েন্টি উইকেট তুলে নেন, তার চার ওভারে ২/২৩ রান করে।
জুলাই ২০২২-এ, ওয়েস্ট ইন্ডিজের বিরুদ্ধে তাদের অ্যাওয়ে সিরিজের জন্য ভারতের ওডিআই স্কোয়াডে নামকরণ করা হয়। ওয়েস্ট ইন্ডিজের বিপক্ষে ২৪ জুলাই ২০২২-এ ভারতের হয়ে তার ওডিআই অভিষেক হয়।
সেন্টথম

সেন্টথম দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল৷ এটি শহরে অন্যতম পুরাতন আবাসিক লোকালয় বৃহত্তর ময়িলাপুরের অন্তর্গত।
"সেন্টথম" বা সান্থম শব্দটি এসেছে থমাস দ্য অ্যাপোস্টল-এর নাম থেকে। তিনি ছিলেন খ্রিস্ট ধর্মের প্রচারক, জনশ্রুতি অনুসারে ৭২ খ্রিস্টাব্দে তিনি সেন্ট থমাস মাউন্ট অঞ্চলে দেহত্যাগ করেন এবং ময়িলাপুরে তার মৃতদেহ সমাধিস্থ করা হয়। পর্তুগীজদের দলিলপত্র খতিয়ে ময়িলাপুরের নিকট একটি ধর্মীয় উপাসনালয় ভাঙার ইতিহাস রয়েছে। পরবর্তীকালে তার সম্ভাব্য মৃতদেহের উপর একটি চার্চ নির্মাণ করা হয় যা বর্তমানে সেন্ট থম বেসিলিকা নামে পরিচিত।
প্রথম কর্ণাটের যুদ্ধের সময় ফরাসি সৈন্যবাহিনী ব্রিটিশ বাহিনীর থেকে ফোর্ট সেন্ট জর্জ দখল করলে কর্ণাটের নবাব আনোয়ারউদ্দিন খান, ভেবেছিলেন যে যুদ্ধজয় হলে তিনি তার জমিদারির অংশ ব্রিটিশদের থেকে ফেরত পাবেন তাই তিনি এই যুদ্ধে তার পুত্র মেহফুজ খানের সেনাপতিত্বে ব্রিটিশদের সাহায্য করার জন্য‌ ও জোসেফ ফ্রান্সিস ডুপ্লেক্সের থেকে দুর্গ ছিনিয়ে আনার জন্য দশ হাজার পদাতিক সৈন্য প্রেরণ করেন।
যুদ্ধচলাকালীন ফরাসি গভর্নর জেনারেল দুপ্লেক্স একদল প্রশস্তি সৈন্য পন্ডিচেরির দিকে প্রেরণ করেন, এই সৈন্যদলই আদিয়ার নদীর তীরে মেহফুজ খানের সৈন্যের সম্মুখীন হয়। মাত্র তিনশ সুসজ্জিত সৈন্য নিয়ে ফরাসিরা আদিয়ারের যুদ্ধে নবাবের সৈন্যকে পরাজিত করে তাদের পুনরায় শহরে অভিমুখী করতে বাধ্য করে।
কবরীর চলচ্চিত্রের তালিকা

কবরী একজন বাংলাদেশী অভিনেত্রী, চলচ্চিত্র পরিচালক ও রাজনীতিবিদ। তিনি বিংশ শতাব্দীর ষাট ও সত্তরের দশকের বাংলাদেশের অন্যতম জনপ্রিয় চলচ্চিত্রের নায়িকা ছিলেন। তার অভিনীত প্রথম চলচ্চিত্র "সুতরাং"। এরপর তিনি জহির রায়হানের তৈরি উর্দু চলচ্চিত্র "বাহানা" এবং ভারতের চলচ্চিত্র নির্মাতা ঋত্বিক ঘটকের "তিতাস একটি নদীর নাম" চলচ্চিত্রে অভিনয় করেছেন। তিনি রাজ্জাকের সাথে জুটি বেঁধে "আবির্ভাব" (১৯৬৮), "ময়না মতি" (১৯৬৯), "নীল আকাশের নীচে" (১৯৬৯), "ক খ গ ঘ ঙ" (১৯৭০), "দর্প চূর্ণ" (১৯৭০), "কাঁচ কাটা হীরে" (১৯৭০), "দীপ নেভে নাই" (১৯৭০), "স্মৃতিটুকু থাক" (১৯৭১), "রংবাজ" (১৯৭৩)-সহ অসংখ্য জনপ্রিয় ও ব্যবসাসফল চলচ্চিত্রে কাজ করেছেন।
বড় মসজিদ, রাবাত

বড় মসজিদ () বা আল খরজিন মসজিদ () মরক্কোর রাবাতের ঐতিহাসিক আন্দালুসীয় মদিনার (বর্তমানে দ্বিতীয় হাসান অ্যাভিনিউ-এর পাশে) বৃহত্তম জামে মসজিদ। এটি সিব্বাত বাজার ও রু বাব চিল্লাহ এর সড়ক দুটির সংযোগস্থলে অবস্থিত।
মসজিদটি মূলত ত্রয়োদশ শতাব্দীর শেষ দিকে বা চতুর্দশ শতাব্দীর শুরুর দিকে মেরিনিড যুগে নির্মিত হয়, তবে বহুবার এর পুনর্গঠন ও পুনঃসংস্কার কাজ করা হয়েছে। ১৮৮২ সালে এর ব্যাপক পুনরুদ্ধার কাজ করা হয়। বর্তমান মিনারটি ১৯৩৯ সালে নির্মাণ করা হয়।
মসজিদটি প্রায় ১৮০০ বর্গমিটার এলাকা জুড়ে বিস্তৃত। এর মিনারটির উচ্চতা ৩৩.১৫ মিটার। মসজিদে ছয়টি প্রবেশদ্বার রয়েছে এবং এটি মরক্কান মসজিদের একটি ঐতিহ্যবাহী বিন্যাস অনুসরণ করে (একটি প্রাঙ্গণ বা শান ও একটি অভ্যন্তরীণ প্রার্থনা কক্ষ)।
কাজা বিড়ি

কাজা বিদি ভারতের কেরালার ত্রিশূরের বিড়ি ব্র্যান্ড। সংস্থাটি ত্রিশূর জেলার অবস্থিত। ব্র্যান্ডটির মালিক রাজা হ গ্রুপ। সংস্থাটি ১৯৪৮ সালে হাজি এ আব্দুল কাদের সাহেব শুরু করেছিলেন। প্রায় ৪৫,০০০ শ্রমিক এই সংস্থায় কাজ করতেন।
কোনিডেলা প্রোডাকশন কোম্পানি

কোনিডেলা প্রোডাকশন কোম্পানি একটি ভারতীয় চলচ্চিত্র প্রযোজনা সংস্থা যা চিরঞ্জীবীর পুত্র অভিনেতা রাম চরণ দ্বারা প্রতিষ্ঠিত।
লোটে, ভারত

লোটে মহারাষ্ট্র শিল্প উন্নয়ন নিগম(এমআইডিসি) এলাকাটি ভারতের মহারাষ্ট্র রাজ্যের রত্নগিরি জেলার খেদ তালুকে অবস্থিত। তারা আমেরিকা এবং ইউরোপে রপ্তানি করে।
লোটের কারখানাগুলি প্রধানত রাসায়নিক শিল্পে অন্তর্ভুক্ত।
ইসলামি বিশ্ববিদ্যালয় কলেজ, ঘানা

ইসলামী বিশ্ববিদ্যালয় কলেজ, ঘানা ঘানায় অবস্থিত একটি বেসরকারী বিশ্ববিদ্যালয়। বিশ্ববিদ্যালয়টি বৃহত্তর আকরা অঞ্চলের পূর্ব লেগনে অবস্থিত।
২০০০ সালে বিশ্ববিদ্যালয়টি প্রতিষ্ঠিত হয়। ইসলামি প্রজাতন্ত্রী ইরানের আহলুল বাইত ফাউন্ডেশনের পৃষ্ঠপোষকতায় বিশ্ববিদ্যালয়টি পরিচালিত হয়। ২০০১ সালে অস্থায়ীভাবে এবং ২০০২ সালে স্থায়ীভাবে বিশ্ববিদ্যালয়টি পরিচালনার অনুমোদন দেওয়া হয়। 
অস্নাতক পর্যায়ে এসব বিষয়ে পাঠদান কার্যক্রম চলছেঃ
স্নাতক পর্যায়ে এসব বিষয় পাঠদান কার্যক্রম চলছেঃ
কয়ার বোর্ড অফ ইন্ডিয়া

কয়ার বোর্ড ভারতে, কয়ার শিল্পের প্রচার ও বিকাশের জন্য কয়ার শিল্প আইন ১৯৫৩ (১৯৫৩ সালের ৪৫ নং) এর অধীনে ভারত সরকার কর্তৃক প্রতিষ্ঠিত একটি বিধিবদ্ধ সংস্থা।
এটি কোচি এবং আলাপুঝাতে অবস্থিত। কয়ার বোর্ডের প্রধান কার্যালয় কোচিতে এবং গবেষণা ও প্রশিক্ষণ অফিস আলাপুঝা এবং ব্যাঙ্গালোরে রয়েছে। কয়ার শিল্প ভারতের ঐতিহ্যবাহী শিল্পগুলির মধ্যে একটি যা এখনও অর্থনৈতিকভাবে গুরুত্বপূর্ণ।
রাই-এফএম

রাই-এফএম (৯৮.১ এফএম) একটি রেডিও স্টেশন যা প্রিন্সটন, ইন্ডিয়ানা, মার্কিন যুক্তরাষ্ট্রের লাইসেন্সপ্রাপ্ত, স্টেশনটি ইভানসভিল এলাকায় পরিবেশন করে। স্টেশনটি বর্তমানে প্রিন্সটন ব্রডকাস্টিং কোম্পানির মালিকানাধীন।
এএম এবং এফএম স্টুডিও এবং ট্রান্সমিটারগুলি প্রিন্সটনের ১৯০০ ওয়েস্ট ব্রডওয়েতে রয়েছে।
কাকড়া পিঠা

"কাকড়া পিঠা" বা কাখরা পিঠে অনেক উৎসবে পরিবেশন করা হয়।
কাখরা পিঠে:(আতপ চালের গুঁড়ো দিয়ে তৈরি)।
ভারতের পশ্চিমবঙ্গের বাঁকুড়া জেলার সিমলাপাল এলাকার সবচেয়ে প্রিয় পিঠে 'কাখরা'। আতপ চালের গুঁড়ি ঢেঁকিতে কুটে তৈরী করা হয়। এখন ঢেঁকি লুপ্ত। তাই বাধ্য হয়ে মিক্সি বা মেশিনে তৈরি আতপ চালের গুড়ো যাকে বলা হয় গুড়ি ব্যবহার করা হচ্ছে। আতপ চালের গুড়িকে সেদ্ধ করা হয় জলে। এমন ভাবে জল দিতে হয় যাতে তৈরি হয় মণ্ড বা লেই। তারপর মেশানো হয় গুড় বা চিনি। এই মণ্ড লুচির মতো মেলা হয়। তারপর তেল বা ঘিতে ভাজা হয়। এভাবে তৈরি হয় সাধারণ কাখরা।
পুর দেওয়া কাখরা তৈরি করতে গেলে লুচির মতো মেলে একটির উপর ছানাপুর বা চাঁছিপুর ( আগে থেকে তৈরি করা) দিয়ে অন্য একটি কাখরা বিছিয়ে মুড়ে দেওয়া হয়। তারপর তা ঘি বা তেল দিয়ে ভাজা হয়। পিঠের রং লালচে-বাদামী হলে তাকে ঝাঝরা দিয়ে তোলা হয়। তারপর ঠাণ্ডা হলেই পরিবেশন করা চলে।
পুর দেওয়া কাখরা ২/৩ দিন এবং সাধারণ কাখরা ৪/৫ দিন রেখেও খাওয়া যায়।
২০২০–২১ বাংলাদেশ মহিলা ফুটবল লিগ

২০২০–২১ বাংলাদেশ মহিলা ফুটবল লিগের চতুর্থ মৌসুম,বাংলাদেশ মহিলাদের ফুটবল লিগ ২০১১ সালে প্রতিষ্ঠার পর থেকে, বাংলাদেশের মহিলা ফুটবলে উপরের স্তর। টুর্নামেন্টটি ৩১ মার্চ থেকে শুরু হয়েছে। ডিফেন্ডিং চ্যাম্পিয়ন হলেন বসুন্ধরা কিংস। 
বাংলাদেশ সরকার দেশে সাত দিনের লকডাউন কার্যকর করার সিদ্ধান্ত নেওয়ায় মহিলা ফুটবল লিগটি ২০ এপ্রিল, ২০২১ অনির্দিষ্টকালের জন্য স্থগিত করা হয়েছে। 
"† ম্যাচের বিজয়ীর ইঙ্গিত দেয়"
২০০২ ভারতীয় তাপপ্রবাহ

২০০২ সালে দক্ষিণ ভারতে তাপে ১,০৩০ জনেরও বেশি লোক নিহত হয়েছিল। মৃতদের অধিকাংশই দরিদ্র ও বয়স্ক এবং বেশিরভাগ মৃত্যুর ঘটনা ঘটেছে দক্ষিণের অন্ধ্র প্রদেশে। যে জেলাগুলি সবচেয়ে বেশি প্রভাবিত হয়েছিল, তাপ এতটাই তীব্র ছিল যে পুকুর এবং নদীগুলি বাষ্পীভূত হয়েছিল এবং একই জেলাগুলিতে পাখিরা আকাশ থেকে পড়ে গিয়েছিল এবং প্রাণীরা তীব্র তাপ থেকে ভেঙে পড়ছিল। কর্মকর্তারা এটিকে চার বছরের মধ্যে সবচেয়ে খারাপ তাপপ্রবাহ বলে জানিয়েছেন।
ইব্রাহীমের সহিফা

ইব্রাহিমের সহিফা (, ("সুহুফ ইব্রাহিম") হলো ইব্রাহিমের ওপর অবতীর্ণ কুরআনে দু'বার উল্লেখিত ধর্মগ্রন্থ। সহিফাগুলো ইব্রাহিমের উপর মহা স্রষ্টা আল্লাহর পক্ষ থেকে অবতীর্ণ হয়েছে বলে ইসলামের বিশ্বাস। এগুলোও ইসলামের ধর্মগ্রন্থগুলোর (আসমানি কিতাবের) মধ্যে অন্যতম। মুসলমানদের বিশ্বাসমতে সেসব কিতাব সময়ের সাথে সাথে বিকৃত হয়েছে বা হারিয়ে গিয়েছে।
কুর’আনে দুটি মক্কি সূরায়, "ইব্রাহিমের এবং মূসার কিতাবের" কথা উল্লেখ করা হয়েছে। এগুলোকে ঐশ্বরিক গ্রন্থ হিসেবে বিবেচনা করা হয়। উক্ত সূরা ইশ্বরের বার্তার সত্যতা এবং ইব্রাহিম ও মূসার কাছে প্রেরিত বিধি-বিধানের অস্তিত্বের সত্যতা উল্লেখ করে। এগুলোকে সচরাচর সুহুফ বা (বহুবচনে) সহিফা বলে উল্লেখ করা হলেও আবদুল্লাহ ইউসুফ আলি, মারমাদুখে পিকথল প্রমূখ অনুবাদকগণ এগুলোকে "ইব্রাহিম ও মূসার কিতাব" হিসেবে অনুবাদ করেছেন।
কুরআন ইব্রাহিমের নির্দিষ্ট কিছু সহিফার কথা উল্লেখ করে, যাকে বিকল্পভাবে "ইব্রাহিমের কিতাব" হিসাবে অনুবাদ করা হয়েছে। সমস্ত মুসলিম আলেমরা সাধারণত একমত হয়ে গেছেন যে আজ অবধি ইব্রাহিমের কোনও লিপিবদ্ধ সহিফা সুরক্ষিত নেই এবং কুরআনে লুপ্ত হয়ে যাওয়া ধর্মগ্রন্থের একটি উল্লেখ করা হয়েছে মাত্র। ইব্রাহিমের সহিফা বলতে মুসলমানরা আব্রাহামের আল্লাহর কাছ থেকে প্রাপ্ত কিতাবকেই বোঝেন। সে সহিফার সকল বিষয়বস্তু কুরআনে বিস্তারিত বর্ণিত হয়নি।
কুরআনের ৮৭ তম তম অধ্যায় (সূরা) সূরা আল-'আলার সমাপ্তিতে বলা হয়েছে যে সূরাটির (আল আলা) বিষয়বস্তু আব্রাহাম ও মূসার পূর্ববর্তী শাস্ত্রে রয়েছে। ইসলামে পূর্ববর্তী শাস্ত্রে যা ছিল তা সামান্যই উল্লেখ করে:
কুরআনের ৫৩তম অনুচ্ছেদ সূরা আন-নাজম ইব্রাহীম ও মূসার পূর্ববর্তী ধর্মগ্রন্থের আরও কিছু বিষয় সম্পর্কে উল্লেখ করেছে:
কিছু পণ্ডিত ইব্রাহিমের সহিফাগুলোকে "সেফার ইয়েতজিরা" (ইহুদি রহস্যবাদ সম্পর্কিত গ্রন্থ) বলে উল্লেখ করেছেন, যার কারণ ইহুদি ঐতিহ্য সাধারণত তাকে ("সেফার ইয়েতজিরা") আব্রাহামের কাছে এর অবতীর্ণ হওয়া কিতাব বলে অভিহিত করে। অন্যান্য আলেমগণ অবশ্য এটিকে ইব্রাহীমের প্রাপ্ত শরিয়ত বলেও উল্লেখ করেছেন, যা মুহাম্মাদের সমসাময়িক কালেও বিদ্যমান ছিল।
কুরআনে ইব্রাহিম, তাঁর জীবন, প্রার্থনা ও ঐতিহ্যের বিষয়ে অনেক উল্লেখ রয়েছে এবং "ইব্রাহিম (১৪)" নামে একটি নিবেদিত অধ্যায় বা সূরা রয়েছে। আবার "সূরা আল-কাহাফ (১৮)" আল্লাহর কাছ থেকে ইহুদীদের প্রতি উত্তর হিসাবে অবতীর্ণ হয়েছিল যারা মুহাম্মদকে অতীত ঘটনা সম্পর্কে জিজ্ঞাসা করেছিল। এখানে আল্লাহ মুহাম্মাদকে সূরা আল-কাহাফের (১৮ঃ২২) সরাসরি নির্দেশ দিয়েছিলেন, যা সম্পর্কে তারা (ইহুদিরা) জিজ্ঞাসাবাদ করেছিল তা যাচাই করার জন্য ইহুদিদের সাথে পরামর্শ না করার জন্য।
সূরায় আরো বলা হয়েছে:
আহলে কিতাবগণের সাথে পরামর্শ সম্পর্কে একটি হাদিস আবু হুরায়রাও বর্ণনা করেছেন:
সুতরাং, এই দৃষ্টিভঙ্গিতে, মুসলমানদের "সেফার ইয়েতজিরাহ"কে সমর্থন করার প্রয়োজন হবে না, এমনকি এটি যদি ইব্রাহিমের পুস্তক হিসাবে চিহ্নিতও হত। তবে, মুসলিম ধর্মতত্ত্ব ইতোমধ্যে ইহুদি উৎস যেমন তাওরাত, মূসার (মুসা) বা দাউদ এর প্রতি প্রকাশিত সাম (জাবুর) হিসাবে প্রকাশিত হিসাবে গ্রহণ করেছে, যদিও তারা কুরআনের প্রাধান্যকে জোর দেয়।
মোন্তেররেই

মোন্তেরেই (; ) মেক্সিকোর উত্তর-পূর্ব রাজ্য মেক্সিকো লেভেনের রাজধানী ও বৃহত্তম শহর। শহরটি মোন্তেররেই মহানগর অঞ্চলের কেন্দ্র, $১২৩ বিলিয়ন মার্কিন ডলারের উৎপাদন জিডিপি (পিপিপি) এর সাথে মেক্সিকোর দ্বিতীয় বৃহত্তম উত্পাদনশীল শহর ও ২০২০ সালের হিসাবে আনুমানিক ৫৩,৪১,১৭১ জন জনসংখ্যার সাথে মেক্সিকোর দ্বিতীয় বৃহত্তম মহানগর অঞ্চল। শহরের জনসংখ্যা ২০২০ সালের আদমশুমারি অনুসারে ১১,৪২,১৯৪ জন। মোন্তেরেই মেক্সিকোর সবচেয়ে বাসযোগ্য শহরসমূহের মধ্যে একটি এবং ২০১৮ সালের একটি গবেষণায় দেখা গেছে যে শহরতলির শহর সান পেড্রো গারজা গার্সিয়া হল মেক্সিকোয় জীবন-যাপনের জন্য সেরা মানের শহর। এটি উত্তর মেক্সিকোর বাণিজ্যিক কেন্দ্র হিসাবে কাজ করে এবং বহু উল্লেখযোগ্য আন্তর্জাতিক কর্পোরেশনের ঘাঁটি। শহরটির ক্রয় ক্ষমতা মাথাপিছু প্যারিটি-অ্যাডজাস্টেড জিডিপি মেক্সিকোয়ের বাকী অংশের তুলনায় অনেক বেশি; দেশটির মাথাপিছু জিডিপি ১৮,৮০০ মার্কিন ডলারের বিপরীতে শহরটির মাথাপিছু জিডিপি ৩৫,৫০০ মার্কিন ডলার। এটি একটি বিটা বৈশ্বিক শহর, বিশ্বজনীন শহর ও প্রতিযোগি হিসাবে বিবেচিত হয়। ইতিহাস ও সংস্কৃতি সমৃদ্ধ শহরটি মেক্সিকোর অন্যতম সর্বাধিক উন্নত শহর।
একটি গুরুত্বপূর্ণ শিল্প ও ব্যবসায় কেন্দ্র হিসাবে, এই শহরটিতে বহু মেক্সিকান কোম্পানির কার্যালয় রয়েছে, যাদের মধ্যে আরকা কন্টিনেন্টাল, গ্রুপো অ্যাভান্তে, ল্যানিক্স ইলেক্ট্রনিক্স, ওক্রেসা, সিইএমএক্স, ভিট্রো, ওএক্সএক্সও, ফেএমএসএ, ডিআইএনএ এস.এ., গেমস্যা, কুয়াটমোক মক্টেজুমা ব্রুওয়ারি ও গ্রুপো আলফা অন্যতম। মোন্তেরেইতে কগনিজ্যান্ট, সিমেন্স, অ্যাকসেন্টার, এমএসসিআই, টেরিনিয়াম, সনি, তোশিবা, ক্যারিয়ার, ভার্পুল, স্যামসাং, টয়োটা, ব্যাবক এবং উইলকক্স, দেউবু, ব্রিটিশ আমেরিকান টোব্যাকো, নোকিয়া, ডেল, বোয়িং, এইচটিসি, জেনারেল বৈদ্যুতিন, জনসন কন্ট্রোলস, এলজি, এসএএস ইনস্টিটিউট, গ্রানডফস, ড্যানফসস, কোয়ালফোন ও টেলিপারফরমেন্স এর মতো প্রমুখ আন্তর্জাতিক সংস্থাগুলিও রয়েছে।
মোন্তেররেই সিয়েরা মাদ্রে ওরিয়েন্টালের পাদদেশে উত্তর-পূর্ব মেক্সিকোয় অবস্থিত। মোন্তেররেইতে নিরবচ্ছিন্ন বসতিটি ১৫৯৬ সালে দিয়েগো ডি মোন্তেমায়োর প্রতিষ্ঠা করেন। মেক্সিকান স্বাধীনতা যুদ্ধের পরের বছরগুলিতে মোন্তেররেই একটি গুরুত্বপূর্ণ ব্যবসায়িক কেন্দ্রে পরিণত হয়। শহরটি "ফান্ডিডোরা মন্তেরি" প্রতিষ্ঠার সাথে সাথে দুর্দান্ত শিল্প প্রবৃদ্ধি অর্জন করে।
শেখ মুসা শরিফি

হুজ্জাতুল ইসলাম শেখ মুহাম্মদ মুসা শরিফি (১৯৪২-১১ ডিসেম্বর ২০১৩) ছিলেন ভারতের জম্মু ও কাশ্মীর রাজ্যের লাদাখ অঞ্চলের কার্গিল জেলার একজন প্রবীণ ইসলামি ইসনা আশারিয়া শিয়া ধর্মীয় পণ্ডিত। তিনি জুমু'আর খুতবার উত্তম উপস্থাপনের জন্য বিখ্যাত ছিলেন। তার খুতবা শোনার জন্য প্রত্যেক শুক্রবার কার্গিলে হাজার হাজার লোক উপস্থিত হত। অত্যন্ত জনপ্রিয় শিয়া রহস্যবাদী পণ্ডিত হুজ্জাতুল ইসলাম ওয়াল মুসলিমিন আকা শেখ খান্তেপার মৃত্যুর পর তিনি জামিয়া কার্গিল মসজিদে জুমু'আর ইমাম হন। শুক্রবারের বক্তৃতায় স্থানীয় উপভাষা ব্যবহারের জন্য তিনি প্রচুর জনপ্রিয়তা অর্জন করেছিলেন।
তিনি কার্গিলের একদল ধর্মীয় পণ্ডিতের শেষ সদস্যদের একজন ছিলেন। তিনি ইরাকে বাথ পার্টির শাসনের আগে হওজা 'ইলমিয়া নাজাফে উচ্চতর ইসলামি শিক্ষা অর্জন করেন। তিনি ধর্মভীরুতা এবং ইসলাম প্রচার এবং কার্গিলে অসংখ্য ইসলামি প্রতিষ্ঠান প্রতিষ্ঠায় তার ভূমিকার জন্য বিখ্যাত।
শেখ মুহাম্মদ মুসা শরিফি ১৯৪৪ সালে ভারতের জম্মু ও কাশ্মীর রাজ্যের কার্গিলের নিকটবর্তী আকচামাল গ্রামে জন্মগ্রহণ করেছিলেন।
শরিফি আকচামালের ধর্মীয় পণ্ডিত শেখ রহমতুল্লাহর কাছ থেকে ধর্মীয় অধ্যয়নে প্রাথমিক শিক্ষা লাভ করেন। কার্গিলে কুরআন ও ইসলামি বিষয় অধ্যয়নের (দিনিয়াত) মৌলিক কোর্স শেষ হওয়ার পর তিনি উচ্চতর শিক্ষালাভের জন্য ইরাকের নাজাফে চলে যান। তিনি ২০ বছর ইরাকে ছিলেন এবং সেখানে একজন ধর্মীয় শিক্ষক (মুদারিস) হিসেবে দায়িত্ব পালন করেন। তিনি একাত্তরে ভারতে ফিরে এসে শিক্ষক হিসাবে দায়িত্ব পালন করেন। তিনি ইসলামিয়া স্কুল কার্গিলের সাথে যুক্ত ছিলেন এবং প্রায় এক দশক ধরে হুজিয়া ইলমিয়ার অধ্যক্ষ হিসেবে দায়িত্ব পালন করেন এবং তারপর জামিয়া মসজিদ কার্গিলের ইমাম হিসেবে দায়িত্ব পালন করেন। জামিয়া মসজিদ কার্গিলে তার উপদেশগুলি সর্বদা শান্তি এবং মানবতাবাদের জন্য একটি বার্তা হিসাবে গণ্য করা হয়েছে।
শরিফি ১১ ডিসেম্বর ২০১৩ তারিখে ৭১ বছর বয়সে চানচিকের নিজ বাসভবনে একটি সাধারণ অসুস্থতার কারণে মারা যান। পরের দিন তাকে চুতুমাইলে সমাধিস্থ করা হয়। ২৫,০০০ এরও বেশি লোক তার জানাজায় অংশ নিয়েছিল।
ওমদুরমান ইসলামি বিশ্ববিদ্যালয়

ওমদুরমান ইসলামি বিশ্ববিদ্যালয় (ওআইইউ) সুদানের ওমদুরমানে অবস্থিত একটি বিশ্ববিদ্যালয়। প্রায় ৮০০ ফেডডান (৩,৩৬০,০০০ বর্গ মিটার) এলাকার উপর বিশ্ববিদ্যালয়টি নির্মিত হয়েছে।
বিশ্ববিদ্যালয়টি প্রাথমিকভাবে ইসলামী পড়াশোনার জন্য নির্মাণ করা হয়। তবে পরবর্তীতে বিশ্ববিদ্যালয়টি প্রকৌশল, কৃষি ও চিকিৎসাবিদ্যার মত অন্যান্য ক্ষেত্রগুলোও শিক্ষা কার্যক্রমের অন্তর্ভুক্ত করেছে। ওমদুরমান ইসলামিক বিশ্ববিদ্যালয়টি"ইসলামিক ওয়ার্ল্ড ইউনিভার্সিটি অফ ফেডারেশনের" সদস্য। 
ওমদুরমান ইসলামিক বিশ্ববিদ্যালয়কে ওমদুরমান বৈজ্ঞানিক ইনস্টিটিউটও বলা হয়। আধুনিক সুদানে প্রতিষ্ঠিত প্রথম বেসরকারী বৈজ্ঞানিক ইনস্টিটিউটটি হল ওমদুরমান বৈজ্ঞানিক ইনস্টিটিউট। সুদানের অনেক পণ্ডিত ও বিশিষ্ট ব্যক্তি এই বিশ্ববিদ্যালয় থেকে স্নাতক ডিগ্রি অর্জন করেছেন।
সুদানের পণ্ডিতরা উপনিবেশিক সরকারকে ওমদুরমান বৈজ্ঞানিক ইনস্টিটিউট প্রতিষ্ঠার জন্য অনুরোধ করেছিলেন। ১৯১২ সালে বিদেশী শিক্ষার অংশ হিসাবে ইনস্টিটিউটটি প্রতিষ্ঠা করা হয়। আল-আজহারের ব্যবস্থাপনায় ইনস্টিটিউটটি সুদানের নিয়মিত ধর্মীয় শিক্ষার প্রতিষ্ঠান হিসাবে গড়ে ওঠে।
বিংশ শতাব্দীর ষাটের দশকের মাঝামাঝি সময়ে এই বৈজ্ঞানিক প্রতিষ্ঠানটি উন্নীত হয়। পরবর্তীকালে ১৯৬৫ সালে ওমদুরমান ইসলামিক বিশ্ববিদ্যালয়ে পরিণত হয়।
সার্স-কোভ-২ ভাইরাসের গামা প্রকারণ

সার্স-কোভি-২ ভাইরাসের গামা প্রকারণ বা পি.১ বংশ (Lineage P.1) করোনাভাইরাস রোগ ২০১৯ (কোভিড-১৯) সৃষ্টিকারী সার্স-কোভি-২ ভাইরসের একটি প্রকারণ। এটি ২০জে/৫০১ওয়াই.ভি৩ (20J/501Y.V3) এবং উদ্বেগজনক প্রকারণ ২০২১০১/০২ (Variant of Concern 202101/02 সংক্ষেপে VOC-202101/02) নামেও পরিচিত। এছাড়া এটিকে বি.১.১.২৮.১ নামেও কেউ কেউ ডাকতে পারে, কিন্তু প্যাংগো বংশ পদ্ধতি অনুযায়ী বংশের নামে সর্বোচ্চ তিনটি উপস্তর অনুমোদিত, তাই এটিকে পি.১ নামেই ডাকা শ্রেয়।
এই প্রকারণটিতে ভাইরাসটির ভেতরের ১৭টি অ্যামিনো অ্যাসিডে পরিবর্তন সাধিত হয়েছে, যাদের মধ্যে ১০টি এটির কীলকাকার প্রোটিনে ঘটেছে, যাদের মধ্যে তিনটি পরিবর্তন বিশেষভাবে উদ্বেগজনক হিসেবে চিহ্নিত করা হয়েছে: এন৫০১ওয়াই, ই৪৮৪কে এবং কে৪১৭টি। ২০২১ সালের ৬ই জানুয়ারি জাপানের জাতীয় সংক্রামক রোগ গবেষণা প্রতিষ্ঠান প্রথমবারের মতো চারজন ব্যক্তির দেহে এই প্রকারণটি শনাক্ত করে, যারা এর চার দিন পূর্বে ব্রাজিলের আমাজোনাস রাজ্য পরিদর্শন শেষ করে টোকিওতে প্রত্যাবর্তন করেছিল। পরবর্তীতে এই প্রকারণটি ব্রাজিলে ছড়িয়ে পড়ছে বলে ঘোষণা দেওয়া হয়।
এই প্রকারণটি ২০২১ সালের প্রারম্ভে ব্রাজিলের আমাজোনাস রাজ্যের রাজধানী মানাউশ নগরীতে ব্যাপকভাবে ছড়িয়ে পড়ে। এর আগে ২০২০ সালের মে মাসে নগরীটিতে এরকম ব্যাপক হারে সংক্রমণ ঘটেছিল এবং একটি গবেষণা অনুযায়ী এবং সেসময় সার্স-কোভি-২-এর বিরুদ্ধে রক্তরসে প্রতিরক্ষিকা বা অ্যান্টিবডির উচ্চ প্রাদুর্ভাব দৃষ্ট হয়েছিল। পি.১ প্রকারণটির উপরে পরিচালিত প্রাথমিক গবেষণাগুলি থেকে (যেগুলি এখনও সহকর্মীদের দ্বারা পর্যালোচিত হয়নি) বেরিয়ে আসে যে (২০২১ সালের মার্চ মাস পর্যন্ত পাওয়া ফলাফল অনুযায়ী) পি.১ প্রকারণটির সংক্রমণের ফলে ব্যক্তির দেহে স্বাভাবিক কোভিড-১৯ রোগীর তুলনায় প্রায় ১০গুণ বেশি পরিমাণে ভাইরাস কণা উৎপাদিত হয় এবং এটি ১,৪-২,২ গুণ বেশি হারে ছড়িয়ে পড়ার ক্ষমতা রাখে। এছাড়া এটি পুরুষ-স্ত্রী লিঙ্গ নির্বিশেষে অপেক্ষাকৃত তরুণ ব্যক্তিদেরকে আক্রান্ত করতে অধিকতর সফল, ১০-৮০% বেশি মারণঘাতী এবং অতীতে ইতোমধ্যে আক্রান্ত করোনা রোগীদের অনাক্রম্যতা বা প্রতিরোধ ক্ষমতা এড়াতে ২৫-৬১% বেশি সক্ষম, ফলে এটির দ্বারা পুনঃসংক্রমিত হবার সম্ভাবনা বেশি। কিছু কিছু টিকা এই প্রকারণটির বিরুদ্ধে উল্লেখযোগ্য পরিমাণে কম কার্যকর বলে জানতে পারা গেছে।
পি.১ দুইটি উপপ্রকারণ ২৮-এএম-১ এবং ২৮-এএম-২ নিয়ে গঠিত, যেগুলির দুইটিই কে৪১৭টি, ই৪৮৪কে ও এন৫০১ওয়াই পরিব্যক্তিগুলি বহন করে এবং দুইটিই একে অপরের থেকে স্বাধীনভাবে ব্রাজিলের আমাজোনাস অঞ্চলে সৃষ্টি হয়েছিল।
পি.১ ব্রাজিলের আরেকটি বংশ পি,২ অপেক্ষা বেশ ভিন্নরকম। পি,২ প্রকারণটিকে ভিইউআই-২০২১০১/০১ নাম দেওয়া হয়েছে; এটি ব্রাজিলের রিউ দি জানেইরু রাজ্যে উৎপত্তিলাভ করেছিল। আরও বিশেষভাবে বলতে গেলে পি,২ প্রকারণটিতে শুধুমাত্র ই৪৮৪কে পরিব্যক্তিটি সংঘটিত হয়েছে, কিন্তু এন৫০১ওয়াই ও কে৪১৭টি পরিব্যক্তিগুলি সংঘটিত হয়নি।
প্রাথমিক প্রতিবেদনগুলিতে দাবী করা হয় যে পি.১ এবং পি.২ ব্রাজিলীয় বি.১.১.২৪৮ প্রকারণটির দুইটি পৃথক ও ভিন্ন বংশধর। তবে বি.১.১.২৪৮ পরবর্তীতে একটি স্বতন্ত্র প্রকারণ হিসেবে মর্যাদা হারায় এবং এটিকে বি.১.১.২৮ হিসেবে পুনরায় শ্রেণীবদ্ধ করা হয়।
আব্দুল হাই লখনভি

আব্দুল হাই লখনভি ফিরিঙ্গি মহল্লি (১২৬৪ - ১৩০৪ হি/১৮৪৮ - ১৮৮৬ খ্রিঃ) হলেন ইসলামি দর্শনের হানাফি মাযহাবের একজন ভারতীয় ইসলামি পণ্ডিত।
আব্দুল হাই ১৮৪৭ সালে ভারতের বান্ডায় জন্মগ্রহণ করেন। তিনি আবু আইয়ুব আনসারির বংশধর ছিলেন।
পিতার মৃত্যুর পরে তিনি তার বাবার গৃহশিক্ষক মুহাম্মদ নিয়ামতুল্লাহর অধীনে গণিতে কিছু বই অধ্যয়ন করেছিলেন। হায়দরাবাদে কিছুদিন পড়াশুনা করেন। পরবর্তীকালে তিনি লখনউ চলে যান, সেখানে তিনি মৃত্যুর আগ-পর্যন্ত অবস্থান করেন।
তিনি আবু বকর, উমর, ইবনে আব্বাস, ফাতিমা, আয়েশা এবং উম্মে হাবিবা সহ স্বপ্নের মধ্যে মুহাম্মাদের অসংখ্য সাহাবীকে দেখেছিলেন। স্বপ্নে তিনি মালিক ইবনে আনাস, আল-সাখাভী, জালালউদ্দিন সুয়ুতি এবং অন্যান্য পণ্ডিতদের সাথেও দেখা করেছেন বলে দাবি করেন। যার বিষয়ে তিনি একটি পৃথক বইয়ে আলোচনা করেন।
তিনি ৩৮-৩৯ বছর বয়সে রবিউল আউয়াল ১৩০৪ হিজরিতে (১৮৮৬ খ্রিঃ) মারা যান এবং তার পূর্বপুরুষদের কবরস্থানে তাকে দাফন করা হয়।